Марказий Осиёда 2,4 млнга яқин иқлим мигранти пайдо бўлиши мумкин | Qalampir.uz\nМарказий Осиёда 2,4 млнга яқин иқлим мигранти пайдо бўлиши мумкин\nЖамият\t18 Сентябрь 14:17 5255\n2050 йилга келиб дунёнинг олти минтақасида 216 миллион одам иқлим ўзгариши сабаб дунёнинг бошқа минтақаларига кўчиб ўтиши мумкин. Хусусан, Марказий Осиёда 2,4 млн аҳоли шимолдаги давлатларга кетиш эҳтимоли бор. Бу ҳақда Жаҳон банкининг иқлим ўзгариши билан боғлиқ ҳисоботида келтирилган.\nҚайд этилишича, ҳисобот олти минтақа учун янги прогнозларни ўз ичига олади. Улар Шарқий Осиё, Тинч океани, Шимолий Африка, Шарқий Европа ва Марказий Осиё минтақаларидир.\nЖаҳон банкининг янги тўққизинчи ҳисоботига кўра, 2050 йилга келиб дунёнинг олти минтақасида тахминан 216 миллиондан ортиқ одам ўз мамлакатларининг бошқа қисмларига кўчиб ўтади. Хусусан, Африкада 19 миллион, Лотин Америкасида 17 миллион, Шарқий Европа ва Марказий Осиёда 5 миллион иқлим мигранти пайдо бўлиши мумкин.\nТаъкидланишича, иссиқхоналардан чиқадиган газ чиқиндиларини камайтириш ҳамда барқарор ривожланишга эришиш бўйича қилинадиган шошилинч саъй-ҳаракатлар ички иқлим миграциясини 80 фоизга камайтириши мумкин.\nҲисоботда келтирилишича, ички иқлим миграцияси келгуси бир неча ўн йилда кўпаяди ва асрнинг иккинчи ярмида тезлашади. Агар мамлакатлар глобал иссиқхона гази чиқиндиларини камайтирмаса, 2030 йилга келиб мамлакатларда иқлим миграциясининг “ўчоқлари” пайдо бўлади.\nТаъкидланишича, Марказий Осиёда мигрантлар оқими Фарғона водийси, Тошкент атрофидаги ҳудудлар, жанубий Тожикистоннинг пастқам ерлари ва шимолий Қозоғистоннинг аҳоли зич ҳудудларига кириб боради. Мутахассислар бу ҳолатни Марказий Осиёнинг санаб ўтилган ҳудудларида сув ҳажми ва экин ҳосилдорлиги ошиши билан изоҳламоқда.\n28 Ноябрь 13:57 67500\n29 Ноябрь 14:43 55249\n30 Ноябрь 10:55 31304\n29 Ноябрь 12:05 23954\n28 Ноябрь 09:52 22016


Иш куни сўнгида оёқлар нима учун бўртади ва унга қарши чора нима?\n23:20 / 04.08.2017\nОёқнинг шишиши нафақат ноқулай ва ёқимсиз. Бу баъзан соғлиқ билан ҳаммаси ҳам жойида эмаслигини англатиши мумкин.\nОёқлар ҳажми ўзгаришининг биринчи сабаби — бу танада сув тўпланиши оқибатида пайдо бўладиган шишишдир. Баъзан, ҳатто товон ва тиззалардан ташқари юз ва қўллар ҳам шишади.\nАгарда бу узоқ парвоз, бир неча соат тик оёқда туриш, ҳайз вақтида кузатилиб, кейин йўқолса хавотирли жойи йўқ.\nАммо, оёқлар ҳар кечаси бўртса ёки юз эрталаб шишса, бунда қуйидаги касалликлар аломатлари бўлиши эҳтимол.\nОёқ бўртишининг сабаблари\nЭҳтимол, сиз бўғинга зарар етказиб, пайни чўзиб олганингиз сабабли оёқ шишган бўлиши мумкин. Бунда қон томирлари зарарланиши ҳам оғриқ жойи бўртишига олиб келади. Шундай экан, яхшиси шифокорга учрашинг.\nҲомиладор аёлларда оёқ шишиши, айниқса охирги ойларда кўп кузатилади. Агар улар унчалик ҳам сезиларли бўлмаса, қўрқинчли эмас. Аммо оёқлар ҳолати шифокор назоратида бўлгани яхши. Агар бунга бош оғриғи, кўнгил айниши, бош айланиши, нафас қисиши ҳам қўшилса, ташвишланиш керак. Бу қон босими ошгани ва ҳомиладорларга хавфли бўлган преэклампсиядан дарак бераётган бўлиши мумкин.\nБаъзан танадаги ортиқча сув чиқиб кетмайди, чунки инсон танасини тозалаши керак бўлган лимфа тизими етарли даражада ишламайди. Лимфа томирлари ёки тизими қандайдир сабаб билан ишламаса шу каби муаммолар пайдо бўлади. Бу ҳолат жиддий касалликлар, саратонни даволаш ва семизликда кузатилади. Оёқ бўртишини камайтирадиган махсус даволаш курслари ва компресс қилиш керак бўлади.\nСурункали веноз етишмаслиги\nКислородни тўқималарга етказган қон вена томирлари орқали юракка қайтади. У бир томонлама клапанлар ёрдамида ортга қайтади. Клапанлар, айтайлик, ёш билан боғлиқ равишда яхши ишламаса қон оёқларда тўпланиши мумкин.\nБунда юрак ўз вазифасини етарли даражада бажара олмайди ва қонни зарур куч билан торта олмайди. Шу сабабли қон, айниқса, оёқларда тўпланиб қолади. Бошқа симптомлар: юракнинг тез-тез уруши, жисмоний юкланишда ҳансираш (масалан, зинапоядан чиқишда), доимий чарчоқ.\nБуйраклар қонни тозалаб, ундаги зарарли чиқиндиларни ажратади. Агар буйрак вазифасини бажара олмай қолса, ортиқча сув танада ушланиб қолади ва пастда тўпланади. Эрталаблари юзнинг бўртиши ва кўз пастида шишлар пайдо бўлиши ҳам буйрак касаллигидан дарак беради.\nАгар сиз сариқ касаллиги билан хасталанган бўлсангиз ёки тез-тез алкоголь истеъмол қилсангиз, жигар тўқималари ўла бошлайди. Уларнинг ўрнини бирлаштирувчи тўқима эгаллайди. У эса жигарнинг асосий вазифаси бўлган фильтрлашни уддалай олмайди. Яъни, суюқлик тўплана бошлайдива оёқ ва қорин соҳасида бўртишлар кўзга ташланади.\nХўш, бу шишларга қарши нима қилиш керак?\nБиринчи навбатда унинг сабабини аниқлаб олиш зарур. Бунинг учун шифокорга учраш лозим. Унинг ташхисидан сўнг, сабабни, яъни касалликни даволаш талаб этилади. Даволаш давомида эса ўзингизга кўмак берсангиз бўлади. Дам олинг, тин олинг. Бунинг учун оёқни тепага қилиш мақсадга мувофиқ. Компресс қилувчи пайпоқларни кийиб, бўртган жойларга муз қўйинг. Бу шишларни қайтаришга ёрдам беради.\nСайр қилиш тезлигида пиёда юринг. Иш куни давомида кўп ўтирсангиз ёки турсангиз ҳаракатланиш ҳам шишларни кетказади. Доимий сайрлар яна ҳам яхшироқ натижа беради. Суюқлик ҳайдовчи (шифокор малҳамни белгулагунча) маҳсулотларни тановул қилинг. Сули ёрмаси, банан, бодом, брокколи ва лавлагини кўпроқ истеъмол қилиш ёрдам беради.\nШишлар қачон хавфли?\nОёқлар шишиб, қийналиб нафас олсангиз ва кўкрак соҳасида оғриқ сезсангиз, зудлик билан тез тиббий ёрдамга мурожаат қилинг. Бундан ташқари, бўртган жойни босиб қўйиб юборгач, чуқурча қолса, тери ёрилиб кетадигандек кўринса ҳам ташвишланиш учун асос бўлади.\nсаломатлик маслаҳат касаллик


Расул Кушербаев – Fikrat.uz\n13:09 / 06.05.2021 06.05.2021 3636 0\n15:57 / 15.02.2021 16.02.2021 8936 0\nЎзи қаср уйда яшаб, камбағални бошпанасини ўзбошимча, деб бузадиганлар бор бўлсин!\nВазирлар Маҳкамаси ҳузуридаги давлат ва жамият эҳтиёжлари учун ер участкаларининг олиб қўйилиши муносабати билан жисмоний ва юридик шахсларга етказилган зарарларни қоплаш бўйича марказлаштирилган жамғармага 2021 йил учун 150 млрд. сўм миқдорида маблағ ажратилиши кўзда тутилмоқда.\nЎзбекистон инсон ҳуқуқларини ҳимоя қилиш, мажбурий меҳнат ва бошқаларга қарши курашиб, дунёга юз тутиб бораётган бир вақтда қанчалар ҳунук ва шармандали ҳолат: ҳеч бўлмаса демократия ҳурмати учун ҳам ҳоким жаноблари Андижоннинг «ҳокими мутлақ» эканлигини билдириб, мақтанмаса бўлардику. Биз шундоқ ҳам биламиз: сизлар «зўр»сизлар!\n15:59 / 13.11.2020 13.11.2020 5422 0\nНималар бўляпти ўзи: ўқитувчиларни мажбурий меҳнатдан халос қилганмиз, деб қувониб юрганимизда мажбурийликнинг бошқача кўринишига ўтиляптими?\n10:00 / 07.09.2020 01.11.2020 39194 0\nМен «Ўзавтосаноат» ва «Ўзавтомоторс» бошқа-бошқа ташкилот, деб ҳисоблардим. Бироқ «Ўзавтомоторс»нинг мендан ранжиб қилган муносабатидан «Ўзавтомоторс» компанияси Ўзбекистон автомобил бозоридаги барча иштирокчиларга тенг имконият ва шароитлар яратиб бериши керак бўлган «Ўзавтосаноат»ни ўзига тегишли тузилма, деб ҳисоблаши кўриняпти. Бу «монополия касаллиги»нинг асорати бўлса керак. Бўлмасам, компания «Ўзавтосаноат»ни ишларини ўзига ёпиштириб олишдан сал уялган бўларди. Ё ростанам «Ўзавтосаноат» ва «Ўзавтомоторс» […]\nДепутат, Монополия, Расул Кушербаев, ЎзАвто\n17:16 / 20.07.2020 03.08.2020 19565 0\nКамбағалнинг фарзанди ҳам камбағал бўлишига биз сабабчи эмасми?\n17:02 / 30.07.2020 10.08.2020 28109 0\nДунёдаги машҳур қийшиқ уйлар\n15:02 / 13.05.2020 26.08.2020 29064 0\n16:05 / 24.07.2020 02.09.2020 27781 0\n20:53 / 05.05.2020 05.09.2020 29121 0\n8:00 / 08.08.2020 10.08.2020 24033 0


Шамфор Никола Себастиан Рок (1741-1794) | www.ziyouz.uz\nБош саҳифа ҲикматномаМумтоз файласуфлар ҳикматиШамфор Никола Себастиан Рок (1741-1794)\nФранцуз файласуфи Шамфор клермонлик руҳонийнинг фарзанди бўлиб, коллежда тарбия олаётган чоғидаёқ зукколиги билан бошқалардан ажралиб турарди. Шамфор коллежни битиргач, аббатлик мартабасига эга бўлган, аммо бу уни заррача қувонтирмаган.\nФайласуф муҳтожлик нималигини жуда эрта англаб етди. У 1761 йилдан бошлаб Кёльнда, кейинроқ Парижда аслзода хонадонларда ўқитувчилик қилган. Гарчи бошлаган иши катта руҳонийлик мартабасига эришиш учун муносиб бўлса-да, Шамфор ёзувчиликни маъқул кўрган.\nУ битган қасидалар, қувноқ қиссалар, фожиа асарлар аслзодалар жамиятига йўл очди: Франция қироли ва қироличасининг илтифотига кўра, унга маош тайинланди. Шаҳзода эса Шамфорга котиблик лавозимини таклиф этди. 1781 йилда Шамфор Франция академиясига аъзо бўлди. Бора-бора киборлар жамиятининг чин вакилига айланди. Саройнинг эътиборли кишилари файласуфга ҳурмат билан қарашган.\nШамфорнинг бахтли, ғам-ташвишсиз ҳаёти узоқ чўзилмайди. Франция инқилобининг таъсири уни ҳам четлаб ўтмади.\nНа муайян тартибга эга жамият, на ўз қарашлари ва юмушига эга бўлган одамлар ўткир ақл соҳиби Шамфорни инқироздан асрай олишди.\nҲурфикрлиги ва теран киноялари Шамфорнинг ишсиз қолишига сабаб бўлиб, турма остонасига етаклаб келди. У оғир яраланиб ҳалок бўлгани туфайлигина иккинчи марта қамалишдан қутулиб қолди. Шамфорнинг асосий асари «Ҳикматлар ва фикрлар, доно иборалар ва латифалар» деб номланади.\nАгар одамлар ўзларида эзгуликка муҳаббат ва мақтовга лоқайдлик, меҳнатга ташналик ва шуҳратга бепарволик каби қарама-қарши сифатларни жамлай олганларида жуда яхши бўларди.\nЖиддий ишлар чоғида одамлар ўзларини қандай лозим бўлса, шундай тутадилар. Майда ишларда эса уларнинг асл қиёфаси кўриниб қолади.\nТарбия икки нарсага: ахлоққа ва мулоҳазакорликка таянмоғи керак. Ахлоқ эзгуликка тиргак бўлса, мулоҳазакорлик ёмонликдан асрайди. Агар сиз фақат ахлоққа суянсангиз, анқов ва жафокашларни, фақат мулоҳазакорликка таянсангиз, ўзига пишиқ худбинларни тарбиялаб етиштирасиз.\nЭзгу ишимиз учун мукофотлаш асносида савобни биздан тортиб олишади.\nБиз кўпчилик орасида эмас, ёлғизликда бахтиёрроқмиз. Бунинг боиси танҳоликда жонсиз нарсалар ҳақида, одамлар орасида эса улар тўғрисида ўйлаганимиздадир, балки?\nҲаддан ортиқ юксак фазилатлар ҳам баъзан инсонни жамият учун яроқсиз ҳолга келтириб қўяди. Зотан, бозорга ҳам катта олтин ёмби билан бормайдилар. У ерда танга, айниқса, майда чақалар керак бўлади.\nЁмонлиги билан жамиятни бездирган одамни тузатиш арзирли ишми? Бунинг ўрнига унга дуч келган одамлардаги кўнгил синиқлигини даволаш осонроқ эмасми?\nОлижаноблик — олийҳиммат қалбнинг ҳамдардлигидан ўзга нарса эмас.\nДонишмандларга нисбатан тентаклар кўп. Ва ҳатто донишмандларнинг ўзида ҳам доноликка нисбатан тентаклик мўлроқдир.\nЎз душманларидан нафратланиш учун инсоннинг ақли етарли бўлиши керак.\nТабиат шундай йўл тутганки, хомхаёллик нафақат телбаларга, балки донишмандларга ҳам хосдир. Акс ҳолда, донишмандлар ўз донолигидан қаттиқ азият чеккан бўлишарди.\nБиз атрофдагиларга кулгили кўринмаслигимиз учун қанча ақл кераклигини ҳатто тасаввур ҳам этолмаймиз.\nАқлли, аммо кучли феъл-атворга эга бўлмаган одамга қийин.\nКамбағал, аммо эркин одам ўз эҳтиёжи учун фақат ўзига-ўзи югурдаклик қилади. Бадавлат, аммо қарам одам эса ўзга одамга ва ҳатто бир йўла бир неча кишига югурдак бўлади.\n← Аввалги Аввалги Лихтенберг Георг Кристоф (1742-1799)\nКейинги → Кейинги: Жаҳон халқлари мақолларидан (73 та)


Алишер Қодиров мактаблардаги ҳуқуқбузарликлар ошхоналар билан боғлиқлигини айтди - UzNews.uz\nАлишер Қодиров мактаблардаги ҳуқуқбузарликлар ошхоналар билан боғлиқлигини айтди\n“Миллий тикланиш” ДП томонидан 2021 йилда аҳамият берилиши лозим бўлган масалалар илгари сурилди.\nФото:Иллюстрация / Учтепа тумани ХТБ\n“Миллий тикланиш” ДП раиси Алишер Қодиров келаси йилда қатор масалаларга эътиборни кучайтириш зарурлигини маълум қилди.\n“10 мингта мактабнинг 3 мингтасида ошхона йўқ. Борларида ҳам, шароит кутилганидан жуда узоқда. Француз педагоги Гуй Жакуин 18 ёшгача бўлган бола организмини порох бочкасига ўхшатади: “...унинг ҳар бир аъзосида соатбай оғриқли ўзгаришлар юз беради. Бу жуда оғир психо-физиологик стрессни юзага келтиради. Бу жараённинг катта қисми мактабда ўтади. Бола бу даврда ҳаётини издан чиқариб юборадиган мантиқсиз қарорлар қабул қилиши шу стресснинг таъсиридир. Бу стрессни самарали озиқлантириш орқали ўсишга хизмат қилдириш керак”, деган хулосани беради. Мактабларимизда майда ҳуқуқбузарликлардан бошлаб, жиноятгача юз бераётганлиги ошхоналар билан боғлиқ”, - дея таъкидлайди партия раҳбари.\nУшбу масаланинг ечими сифатида депутат давлат-хусусий шерикчилик асосида, барча мактабларда ошхоналар фаолияти йўлга қўйиш кераклигини таклиф қилган. Бунда кам даромадли иш эканлигидан келиб чиқиб мактаб ошхоналарини юритадиган тадбиркорларга имтиёзлар кўзда тутилиши таъкидланган.\n“Мактабгача таълим соҳасида ишлаётган педагогларнинг 20 фоизга яқини олий маълумотли. Улар ҳам 1 млн сўм атрофида маош олишмоқда. Муаммоларга тўла тарбиячини болага меҳр кўрсатишига ишониш қийин. Боғчада бола агрессив муносабат кўрди, дегани 10-15 йилдан кейин жамиятда агрессив кайфият кафолатланади дегани. Президентимиз томонидан бекорга мактабгача таълимга жиддий эътибор қаратилаётгани йўқ. Чунки бу давр пойдевор давр. Пойдевор мустаҳкам бўлмаса унинг устига қурилган бино мустаҳкам бўлмайди. Мактабгача таълим тизимини профессионал педагоглар билан таъминлаш ва уларнинг қадрини кўтариш масаласи жиддий ўйланиши керак”, - деб ёзади Алишер Қодиров.\nУ мамлакат қудратли бўлиши иқтисодни ошириш билан бирга инсон капиталига тикиладиган сармоянинг миқдори ва сифатига ҳам боғлиқлиги қўшимча қилган.


“Тошкент-Хоргос” ва “Тошкент-Петропавловск” йўналишларида мунтазам автобус қатновлари йўлга қўйилади - zarnews.uz\n“Тошкент-Хоргос” ва “Тошкент-Петропавловск” йўналишларида мунтазам автобус қатновлари йўлга қўйилади\nХорижий давлатларга чиқаётган фуқароларга ва юртимизга ташриф буюраётган сайёҳларга қўшимча қулайликлар яратиш, уларни манзилларига ўз вақтида ҳамда хавфсиз етказиб қўйишни ташкил этиш мақсадида Транспорт вазирлиги томонидан тизимли ишлар амалга оширилмоқда, дейилади вазирликнинг ахборот хизмати хабарида.\nҲусусан, жорий йилнинг 25 сентябридан эътиборан қўшни Қозоғистон Республикасининг Хоргос ва Петропавловск шаҳарларига мунтазам автобус қатновлари йўлга қўйилади. Мазкур йўналишларда “Uzautotrans Service” корхонаси замонавий “Yutong” автобусларида хизмат кўрсатади.\n“Тошкент-Хоргос” йўналишининг умумий масофаси 1235 километрни ташкил этади. Қатновлар ҳафтанинг душанба ва пайшанба кунлари амалга оширилади. Автобуслар “Тошкент” автовокзалидан соат 10:00 да йўлга чиқади. Чипта нархи - 200 000 сўм.\n“Тошкент-Петропавловск” йўналишида эса қатновлар кун ора амалга оширилади. Автобус “Тошкент” автовокзалидан соат 19:00 да жўнаб кетади. Мазкур қатновнинг йўналиш масофаси 2150 километр бўлиб, чипта нархи - 337 000 сўм.\n“Тошкент-Қозон” йўналиши бўйича қатновлар ҳафтанинг сешанба ва жума кунлари амалга оширилади. Автобус соат 11:00 да “Тошкент” автовокзалидан жўнаб кетади. “Тошкент-Қозон” халқаро автобус йўналишининг масофаси 2651 километр бўлиб, йўлкира ҳақи - 500 000 сўмни ташкил этади. Сафар давомида автобуслар Ўзбекистоннинг “Ғишт кўприк”, Қозоғистон Республикасининг “Жибек Жўли” ва “Жайсан” ҳамда Россия Федерациясининг “Сагарчин” чегара божхона постларидан ўтади.\n“Тошкент-Нур-Султон” йўналишида қатновлар кун ора амалга оширилади. 1646 километрга тенг мазкур масофани автобуслар 27 соат 30 дақиқада босиб ўтади. Ушбу йўналишда чипта нархи - 220 000 сўм.\n“Тошкент-Хўжанд” йўналишида қатновлар ҳар куни амалга оширилади. Автобуслар “Тошкент” ва “Хўжанд” автовокзаллари ўртасидаги Нурафшон, Бўка шаҳарлари орқали ҳаракатланиб, “Ойбек” ва “Фотеҳобод” назорат ўтказиш пунктларидан ўтади. Ушбу йўналиш масофаси 174 километрга тенг бўлиб, чипта нархи - 50 000.\nАйни дамда юқоридаги барча йўналишлар бўйича чипталар сотуви бошланган. Чипталарни “Тошкент” автовокзали кассаларидан харид қилиш мумкин.\nМаҳаллий йўналишдаги автобуслар қатнови учун қандай талаблар бор?\nТошкент шаҳридан талаба-ёшларни олиб келиш учун беминнат автобуслар қатнови йўлга қўйилади\n“Тошкент” автовокзалидан вилоятларга қўшимча автобуслар қатнови йўлга қўйилмоқда\nТошкентда Yutong электробуси қатнай бошлади


08 Àïðåëü 2017 16:10 4457\nПрезидентимизнинг амалиётга тадбиқ этаётган ҳаётбахш Фармон ва қарорлари ижросини таъминлашга қаратилаётган тадбирлар кўлами кенгайиб бормоқда. Ҳокимлик, ҳуқуқни муҳофаза қилиш органлари, солиқ, банк, маҳалла ва қатор ташкилотлар раҳбарлари ҳамкорлигида олиб борилаётган ишлар аҳолини фаолликка ундамоқда, фуқаролар ҳукуматимиз томонидан яратиб берилаётган шарт-шароитларнинг мазмун-моҳиятини англаб етмоқдалар.\nБу жараёнда мутасадди ташкилотлар раҳбарларининг ҳамжиҳатлиги, бир-бирини қўллаб-қувватлаши, юртпарварлиги, инсонпарварлиги каби хислатлари ҳам намоён бўлдики, улар халқ вакиллари қалбида иштиёқни уйғотиб юборгани ҳам рост. Таҳририятимизга келаётган хат ва хабарларда ҳам банкдан имтиёзли кредит, тадбиркорлик фаолиятини бошлаган, томорқасидан фойдаланишни ўрганиб, даромад кўраётган, чорва моллари боқиб ёки паррандачиликни йўлга қўйиб хурсанд бўлаётган ҳамюртларимизнинг миннатдорчилик изҳорлари акс этиб турибди.\nШу ўринда тарғибот-ташвиқот ишларида ташаббускорликни қўлдан бермаётган вилоят касаба уюшмалари ташкилотлари бирлашмасининг олиб бораётган ишлари эътироф этса арзигулик. Куни кеча Наманган туманининг Хўжақишлоқ ва Ибрат маҳаллаларида ўтказилган семинарда ҳудуддаги хонадонлардан юзлаб фуқаролар, тумандаги солиқ, банк, ижтимоий таъминот, меҳнат бўлимлари вакиллари иштирок этдилар.\nХўжақишлоқлик Насибахон опа Йўлдошева хонадонида томорқадан фойдаланишдаги тажрибаларини ибрат қилиб кўрсатса арзийди. Плёнка остига экилган 2000 туп карам кўчатлари барқ уриб яшнаб турибди. Ҳовлида ёнғоқ, бодом, олча, гилос, анор, беҳи, олма, узум, қўйингки, ҳар бир мева туридан бор.\n- Банкдан имтиёзли кредит олиб, 50 бош товуқ боқишни ҳам йўлга қўйдик, - дейди биз билан суҳбатда хонадон келини Нодирахон Қўчқорова. - Товуқларимиз тухумлашни бошлади.\nМаҳаллада бундай имтиёзлардан фойдаланиб, рўзғорини ўнглаб олган, ҳам ўзига, ҳам юртдошларига манфаат келтираётган хонадонлар жуда ҳам кўп.\nАҳмаджон ака Мамажоновнинг иссиқхонасида эса помидор кўчатлари гуллашни бошлабди. Нўмонжон Мамадалиев эса булғор қалампири, помидор, бақлажон кўчатлари етиштиришни йўлга қўйибди. Семинарда ана шу хонадон соҳибларининг томорқадан фойдаланишдаги омилкорлигига алоҳида эътибор қаратилди.\nКуннинг иккинчи ярмида маҳалла аҳли билан Хўжақишлоқ МФЙ биносида ўтган очиқ мулоқотда аҳолини қийнаётган муаммолар, уларни қизиқтираётган масалалар хусусида гаплашилди.\n«Ёшим эллик саккизга тўлди. 5 йиллик иш стажга эгаман, холос. Пенсия ёшига етиб қолганим учун пенсия бўлимига мурожаат қилдим. Афсуски, менга пенсия тайинланмас экан. Чунки, энг кам иш стажи 7 йил бўлиши керак экан». Ҳудудда уйда ўтирган, ҳеч қандай иш билан банд бўлмаган аёллар кўпчиликни ташкил этар экан. Бу каби мурожаатларга жавобан Бандликка кўмаклашиш туман бўлими, солиқ ва банк мутахассислари тўлақонли жавоб беришди. Агар уйда бирор бир фойдали меҳнат билан даромад топаётган фуқаро ойига 75 000 сўм маблағни солиқ идорасига тўлаб, номига меҳнат дафтарчаси очириб, ҳар ой белгиланган маблағни тўлаб борса, у келгусида ўзининг пенсия таъминоти учун замин тайёрлайди. Ана шу имтиёздан фойдаланиб, давлат хазинасига белгиланган суммани тўлаб, меҳнат дафтарчаси очилган фуқароларга шу куннинг ўзида расмий ҳужжат тақдим этилди.\nТадбирда шунингдек, дин ниқоби остида ёвуз ниятларини амалга оширмоқчи бўлган кимсаларнинг қутқусига учраган, чет элга кетиб, террористик ҳаракатларга қўшилиб қолган айрим ёшларнинг аянчли қисмати ҳақида ҳикоя қилувчи фильм намойиш этилди. Экранда фарзандини пул топишга жўнатиб, бедарак йўқолганлигидан хавотирга тушган онаизор. Ўғлининг ўлими ҳақидаги хабарни эшитган онанинг ҳолати иштирокчилар қалбини ларзага солди.\nФильм муҳокамаси эса баҳс-мунозараларга сабаб бўлди.\n- Пул топиш учун албатта, чет элга отланиш шарт эмас, - деди вилоят касаба уюшмалари бирлашмаси раиси Зулайҳо Маҳкамова ўз сўзида. – Фарзандининг нима иш билан шуғулланганидан бехабар ота-она демакки, тарбияни қўлдан чиқарибди. Бунга маҳалла-кўй ҳам қисман айбдор. – «Бир болага етти маҳалла ота-она» деган нақл бежиз айтилмаган. Маҳалладошимизнинг фарзанди йўлдан адашяптими, бунга қўл қовуштириб қараб ўтириб бўлмайди. Эртага сизнинг фарзандингиз ҳам шу йўлга кириб қолмаслиги керак.\nАччиқ ҳақиқат, рўй-рост айтилган гаплар барчани огоҳликка чорлади.\nЯкунда тадбиркорлик фаолиятини йўлга қўйган, барчага ибрат бўлаётган хонадон соҳибларига ташкилотчиларнинг ташаккурномалари, эсдалик совғалари тақдим этилди.


Рамазон кундалигидан: "ОНАМГА РЎЗА ТУТМАНГ ДЕСАМ ГУНОҲ БЎЛМАЙДИМИ?"\nКасалланганлар сони 161 092 074\nСоғайганлар сони 138 900 655\n— Ўтган йили онам рўза тутдилар, бироқ соғлиғи ёмонлашиб, озгина қолганда очиб юбордилар. Бу йил ҳам рўза тутишни бошладилар, лекин яна соғлиғи яхшимас. Мен тутманг, десам гуноҳ бўлмайдими? Яъни рўза тутишдан қайтарсам бўладими?\n— Бисмиллаҳир Роҳманир Роҳим. Аллоҳ таоло беморлар ва мусофирларга енгиллик берган. Бемор одам агар рўза тутса, касали кучаядиган ёки тузалиши ортга суриладиган бўлса, рўза тутмасдан, тузалганидан кейин тутмаган кунларининг қазосини тутиб беради. Борди-ю, сурункали касал бўлиб, тузалиш умиди бўлмаса, фидя беради.\nКиритилди: 09:20 21.04.2021. Ўқилди: 2293 марта. Фикрлар сони: 0 та.


Адлия вазири: «Яқин кунларда 2 мингта ҳукумат ҳужжати бекор қилинади» - Zamin.uz\n14:37 / 16.02.2021\nАдлия вазири Русланбек Давлетовнинг айтишича, қонун ҳужжатларини экспертиза йўналиши жуда аҳамиятли йўналиш ҳисобланиб, ҳозирда вазирликка келаётган ҳужжатларнинг 33 фоизи қайтариб юборилмоқда.\n«2020 йилда 400тага камроқ ҳужжат келиб тушди. 2300та ҳужжат экспертизага келган бўлса, уларнинг ҳар учтадан биттасини - 33 фоизини вазирлик ўтказмади. Бу жуда юқори фоиз, деб ўйлаймиз. Чунки биз сифат нуқтайи назаридан корзинкага ишлаяпмиз.\nИдоравий ҳужжатлар бўйича 50 фоизгача ҳужжатларни рўйхатдан ўтказмасдан қайтариб юборяпмиз. Бу ташкилотнинг ўзига тегишли буйруқлар эмас, балки бутун жамиятимизга тегишли умуммажбурий нормалар тўғрисида гапиряпмиз», – деди Русланбек Давлетов вазирликнинг йил якуни бўйича ўтказилган очиқ мулоқотда.\nKun.uz нашрининг хабар беришича, ҳозирда қонунчиликда гильотина – кесиб ташлаш услуби қўлланилмоқда.\n«Бизда қонун ҳужжатларининг базаси жуда катта. Охирги 4-5 йилда мустақилликка эришганимиздан буён қабул қилинган қонун ҳужжатларнинг 25 фоизини қабул қилдик. Қонунлар кўп бўлса тадбиркорлар ва фуқаролар тушуниши қийин бўлади.\nШунинг учун 500та президент ҳужжати бирданига бекор бўлди, 400та идоравий ҳужжатни бекор қилдик. Бу осон бўлмади. Чунки вазирликлар ўзини 1995 йилда қабул қилинган ҳужжатини ҳам керак бўлиб қолиши мумкин дея, бекор қилишга қаршилик қилди. Қийин суҳбатларимиз бўлди, вазирлар ҳам ўзгаряпти, буни қила олдик. Ҳозир яна 2 мингта ҳукумат ҳужжати бекор қилинишга тайёр турибди. Бугун-эрта имзоланиши керак. Бунинг орқасидан бутун қонунчилик массивимизни 10 фоизга мақбуллаштирамиз», – дея қўшимча қилди вазир. “Замин” янгиликларини “Telegram”да кузатиб боринг\nЯнгиликлар » Жамият » Адлия вазири: «Яқин кунларда 2 мингта ҳукумат ҳужжати бекор қилинади»


Ас-Садр тарафдорлари намойиш ўтказди\n12 май 2021, Тошкент вақти: 01:41\nБағдодда шиаларнинг радикал уламоси Муқтадо ас-Садр тарафдорларининг норозилик намойиши бўлиб ўтди. Намойишда ўн мингга яқин фуқаро иштирок этган. Намойишчилар мамлакат бош вазири Нурий ал-Маликийнинг истеъфога чиқарилишини талаб қилган.\nИроқ ҳукумати кучларининг Басра шаҳрида ўтказаётган кенг қамровли ҳарбий амалиётлари эса давом этмоқда.\nНурий ал-Маликий Басрада ҳукумат кучларига қарши курашаётган шиа жангарилари, жумладан, Муқтадо ас-Садрга содиқ бўлган Маҳдий армиясини жума кунигача ўз қуролларини топширишга чақирди, акс ҳолда уларга қарши жиддий чоралар қўлланилиши тўғрисида огоҳлантирди.\nУч кундан буён Басра ва Бағдод яқинидаги Садр шаҳарчаларида давом этаётган шиддатли тўқнашувларда ўнлаб тинч аҳоли вакиллари нобуд бўлди.\nШунингдек, Басра яқинидаги катта нефть қувурларидан бири номаълум шахслар томонидан портлатиб юборилгани айтилмоқда.


Покистоннинг Карачисида биржага ҳужум қилган тўрт жангари ўлдирилди\nПолиция вакиллари ҳужумчилар машинасини атрофида йиғилмоқда, Карачи, 2020 йил 29 июни.\nПокистоннинг Карачи шаҳрида 29 июнь куни фонд биржаси биносига ҳужум уюштирган тўрт жангари маҳаллий куч ишлатар тузилмалар ходимлари томонидан отиб ўлдирилди.\nПолиция маълумотига кўра, ҳужум чоғида бинонинг икки қўриқчиси ва бир полиция ходими ҳам нобуд бўлган.\n“Ҳужумчиларнинг тўртови ҳам ўлди. Биз томондан қурбонлар орасида бир полициячи бор, яна уч полициячи яраланган. Шунингдек, икки [хусусий] қўриқчи ҳам ўлдирилган”, дея билдирди Карачи полицияси мулозими Шаржил Харл журналистларга.\nПолиция баёнотига мувофиқ, қуролли ҳужумчилар бинога Toyota Corolla машинасида яқинлашиб, ҳужум бошлашдан аввал ичкарига граната улоқтирганлар ва отишмани бошлаганлар.\nЖангарилар атрофи баланд деворлар билан ўралган мустаҳкам бино ичига киришга муваффақ бўлганлар, бироқ уларни махсус тайёргарликдан ўтган отряд ходимлари тўхтатиб қололган.\nКуч ишлатар тузилма ходимлари ва жангарилар ўртасида отишма 20 дақиқача давом этган.\nХабарларга кўра, айни пайтда биржа ходимларидан ҳеч бирининг ҳаёти хавф остида эмас.\nКейинроқ мазкур ҳужум учун масъулиятни айирмачи Белужистонни озод қилиш армияси ўз зиммасига олган. Бироқ Покистон расмийлари бу маълумотни ҳали тасдиқлаганича йўқ.\nМазкур гуруҳ ўтган йил июлида АҚШ Давлат департаменти томонидан террорчи гуруҳлар рўйхатига киритилганди.\nГуруҳ вакиллари маркази Карачи шаҳри бўлган Синд вилоятига чегарадош Белужистон вилояти мустақиллигини талаб қилмоқдалар. Бу вилоят табиий газга бой экани айтилади.\nКарачи биржаси Покистондаги энг йирик ва энг эски биржалардан бири бўлиб ҳисобланади. У Исломобод ва Лаҳордаги биржалар билан бирлаштирилган.


Сречко Катанец коронавирусга чалинди\nЎзбекистон миллий терма жамоаси бош мураббийи ва футболчи Ҳожимат Эркиновда коронавирус аниқланди. Унга қадар Катанецнинг ёрдамчи мураббийлари йиғиннинг бошланғич қисмида терма жамоани бошқариб туради.\nТОШКЕНТ, 12 янв — Sputnik. Ўзбекистон миллий терма жамоаси бош мураббийи Сречко Катанец коронавирус юқтириб олди.Ўзбекистон футбол ассоциацияси матбуот хизмати хабарига кўра, Катанец Дубайдаги йиғинга Словениядан етиб келиши режалаштирилган эди. Бироқ бевосита кетиш олдидан коронавирусга топширган тести мусбат чиққан.Унга қадар Катанецнинг ёрдамчи мураббийлари йиғиннинг бошланғич қисмида терма жамоани бошқариб туради.Шунингдек, Дубайдаги йиғинга жалб қилинган миллий жамоа аъзоси футболчи Ҳожимат Эркиновда коронавирус аниқланган. У белгиланган тартибда жамоадан ажратилган ҳолга карантинда.Ўзбекистон миллий терма жамоаси 2022 йилдаги илк ўқув машғулот йиғинини ўтказиш учун 10 январь куни Дубайга жўнаб кетган эди.\nфутбол, covid-19 умумжаҳон пандемияси, ўфа, сречко катанец\n10:55 12.01.2022 (янгиланди: 11:09 12.01.2022)\nЎзбекистон миллий терма жамоаси бош мураббийи ва футболчи Ҳожимат Эркиновда коронавирус аниқланди.\nТОШКЕНТ, 12 янв — Sputnik. Ўзбекистон миллий терма жамоаси бош мураббийи Сречко Катанец коронавирус юқтириб олди.\nЎзбекистон футбол ассоциацияси матбуот хизмати хабарига кўра, Катанец Дубайдаги йиғинга Словениядан етиб келиши режалаштирилган эди. Бироқ бевосита кетиш олдидан коронавирусга топширган тести мусбат чиққан.\n“Шу тариқа, словениялик мутахассис ўз юртида карантин ўташга мажбур бўлди. Умид қиламизки, карантин даври тугагач, мураббийимиз ўз соғлиғини тиклаган ҳолда терма жамоа бошқарувига қайтади”, - дейилган хабарда.\nУнга қадар Катанецнинг ёрдамчи мураббийлари йиғиннинг бошланғич қисмида терма жамоани бошқариб туради.\nШунингдек, Дубайдаги йиғинга жалб қилинган миллий жамоа аъзоси футболчи Ҳожимат Эркиновда коронавирус аниқланган. У белгиланган тартибда жамоадан ажратилган ҳолга карантинда.\nЎзбекистон миллий терма жамоаси 2022 йилдаги илк ўқув машғулот йиғинини ўтказиш учун 10 январь куни Дубайга жўнаб кетган эди.


Ким кимга ва қачон қўшилиши мумкин? | Jahonnoma\nPosted on May 6, 2011 by What is going with my blog?\nХудди шундай саволлар 2005 йилнинг бошларида ҳам кўп маротаба янграган. Андижонда 13-майда юз берган қонли воқеалардан бир ҳафта олдин бундай саволга “Озодлик” радиоси орқали ”Агар “инқилоб қиламан” деб минг одам чиқса, Каримов минг одамни оттиради!” деб жавоб қилгандим. Шундай бўлди ҳам. Ҳозир ҳам жавобим айни. Чунки Каримовнинг менталитети ўзгармаган. Ўшанда ҳам кучишлатар идоралари раҳбарлари халқ томонига ўтмаган, бугун ҳам ўтмайди. Нега?\nМаълумки, кимгадир қўшилиш дегани ўша одамга эргашиш, у билан битта йўлни танлаш деганидир. Шундай экан, ким биландир бирга бўлишнинг учта фактори бор:\n1.Куч фактори. Куч кимнинг қўлида бўлса, кўпчилик ўшанга эргашади.\n2.Ишонч фактори. Кимгадир ишонч, кимнингдир танлаган йўлига ишонч кишини унга эргаштиради.\n3.Мафкура фактори. Қандайдир идеологияга эргашиш орқали бирлашиш.\nЎзбекистонда Куч(жумладан, халқнинг аксарият қисми ҳам ) президентнинг ва кучишлатар ташкилотларининг қўлида. Демак, биринчи фактор ишламайди.\nКуч ишлатар ташкилотларининг раҳбарлари халқни кўчаларга бошлайдиганларга ишонадими? Йўқ, улар ўзларини ташкилотчироқ, биладиганроқ ва ақллироқ деб ҳисоблайдилар. Чунки бугунгача Ўзбекистонда мавжуд ҳукуматга қарши алтернатив сисёсий куч туғилмади. Яъни Бош вазиридан тортиб бошқа вазирликларни бошқара оладиган етук кадрларга эга бўлган алтернатив мухолиф куч пайдо бўлмади. Чунки бунга режим имкон танимади. Демак, мамлакатни бошқара оладиган тажрибага ва салоҳиятга эга бўлмаган гуруҳларга қўшилишнинг охири касофат деб тушунишади.\nМафкура фактори… Бу фактор хоҳ исломий йўл бўлсин, хоҳ демократия-уларга бегона. Исломий бошқарувни мутлоқ истамайдилар, демократик режимдан эса ўлгудек қўрқадилар.\nДемак, улар инқилоб қиламан деганлардан ўзларини уч калла тепада деб биладилар ва улар билан қўшилиб кетишни ўзлари учун ўлим деб ҳисоблайдилар. Улар энг охирги кучлри қолгунча курашажакларини яширмайдилар. Шунинг учун бугун бу идораларнинг раҳбарлари қандайдир инқилобчиларга қўшилиб кетади, дейишлик бу шунчаки бошқаларни лақиллатиш учун сафсата воситаси бўлиши мумкин. Яъни шундай деган одамга, беш-ўн киши қўшилиш эҳтимоли бор. Агар шу нарса керак бўлса у ҳолда бундай дейиш ўзини оқлайди. Акс тақдирда бу бебурдликка олиб боради.\nДарвоқе, кучишлатар идораларининг раҳбарларини “қўлланаман” десангиз, улардан икки калла тепада туришингиз шарт.\nКимгадир қўғирчоқ бўлиб қолмасликнинг биттаю битта йўли-қўғирчоқ ўйнатишни билиш керак.\n« Ҳодисот: Асаб! Оналар куни »


4 та террорчилик актининг олди олинди, экстремизм ва терроризмда айбланган 98 нафар фуқаро хориждан ватанга қайтарилди – ДХХ - EFFECT.UZ\n. 13:08 | 05.04.2021\nБугун, 5 апрель куни Давлат хавфсизлик хизмати ходимларининг касб байрами ҳисобланади.\nМаълум бўлишича, 2020 йилда ДХХ идоралари саъй-ҳаракати билан 4 та террорчилик актининг олди олинди. Улардан 2 таси Ўзбекистонда, 2 таси МДҲ мамлакатларида содир этилиши режалаштирилган эди.\nЭкстремистик ва террористик ташкилотларнинг 67 та яширин гуруҳлари фаолиятига чек қўйилди. Экстремизм ва терроризмга алоқадорликда айбланиб, хорижда яшириниб юрган 98 нафар Ўзбекистон фуқароси мамлакатга олиб келинди ҳамда жавобгарликка тортилди.\nБундан ташқари, Ўзбекистон Республикаси Президентининг топшириғига кўра амалга оширилган “Меҳр 3” ва “Меҳр 4” гуманитар операциялари доирасида Сурия ва Афғонистон давлатларида оғир шароитда қолган 122 нафар аёллар ва болалар ватанга олиб келинди.\n“Таъкидлаш лозимки, бугун дунёнинг турли нуқталарида кузатилаётган нотинчликлар, қуролли тўқнашувлар айрим давлатларнинг барқарорлигига таҳдид солиб, тараққиётини ўн йилларга ортга суриб юбориши мумкин. Бундай фожиали тақдирлар эса ҳар биримизни мушоҳада қилишга, сабоқ чиқаришга чорлайди. Ҳақиқат шуки – Ватан ҳимояси осон юмуш эмас. Зеро, бу шарафли йўлда ДХХ ходимлари мустаҳкам қалқон бўлишга тайёрдирлар!”, дейилади ДХХ матбуот хизмати хабарида.\nФарғонадаги сохта «ғазнахона» фош этилди\nНаманганда туман солиқ инспекцияси бошлиғи пора олаётган вақтида ушланди\nХалқаро террор гуруҳларга молиявий ёрдам берган шахслар қўлга олинди


ЖАМОА ТАНГ АҲВОЛДА - AUZ.UZ\nЖАМОА ТАНГ АҲВОЛДА\nСуперлига жамоалари ўртасида мамлакат 28-миллий чемпионатининг биринчи давра ўйинлари ниҳоясига етди. «Андижон» сўнгги турда сафарда «Бухоро» билан беллашиб яна мағлубиятга (0:1) учради. Футболчиларимиз биринчиликнинг дастлабки довонида сафарда 8 ўйинда майдонга тушиб, биронтаси ҳам ғалаба қозонмадилар – 4 та дуранг ва 4 та мағлубият. Ўз майдонида бўлиб ўтган 5 та учрашувнинг фақатгина биттасида ютуққа эришди, холос. Икки марта дуранг ўйнаб, яна шунча мағлубият аламини тортди. Умуман, 13 ўйиндан 9 очко жамғариб (тўплар нисбатан 10-19) 14 та клуб ўртасида 13 ўринни банд этди.\nКлуб раҳбари М. Абдусаломов давра якунига уч тур қолганда бош мураббийни алмаштирди. Сўнгги учрашувда аранг бир очкога эга бўлдик: ахир, кечувда отни алмаштириб бўлмайди, деб бежиз айтишмаган. Энг асосий камчилик – чемпионат бошланиши олдидан малакали футболчиларни танлаб олишда хатога йўлқўйилганида.\nИккинчи давра ўйинлари 26 июлда бошланади. Жамоа таркиби етук футболчилар биланкучайтирилмаса, яна пролигага тушиб кетиши мумкин.\nОрада кубок ўйинлари давом эттирилади. Бугун «Андижон» лигакубогида «Насаф»ни қабул қилади.


Иван Нагаев: "Ишончсиз голдан ишончлироқ пенальти яхши эди" / CHAMPIONAT.asia\nИван Нагаев: "Ишончсиз голдан ишончлироқ пенальти яхши эди"\nЎзбекистон миллий терма жамоаси ҳужумчиси Иван Нагаев билан ЖЧ-2014 плей-оффдаги Иорданияга қарши учрашув ва бошқа мавзулар бўйича қисқа суҳбатлашдик.\n- Ваня терма жамоамиз энди Бразилиядаги Жаҳон чемпионатига бора олмайди. Бунинг сабабларини қандай изоҳлаган бўлар эдингиз?\n- Бу Футбол ва унда барча нарса бўлиши мумкин. Биз ҳаммадан ҳам кўпроқ Бразилияга боришни истаган эдик. Жаҳон чемпионатида иштирок этишга муносиб эдик. Фақат омад етишмади. Сабаби ҳақида айтадиган бўлсак бунда мураббий ёки битта ҳужумчини айблаб бўлмайди. Мағлуб бўлдикми демак ҳамма айбдор. Ҳамма ҳужумчини айблайди ва бу қайсидир маънода тўғри. Бир тарафдан олиб қарасак одатда ҳужумчига тўп ҳатто дарвозабондан ҳам камроқ етиб келади ва якуний нуқта фақат сизга қаратилади. Сабаб сифатида фақат мен ўзим йўл қўйган хатони айтишим мумкин. Бошқаларга изоҳ бера олмайман.\n- Айнан сизнинг хатоингиз бир вазиятда кўзга ташланди. Мақсад пенальти ишлаш эдими?\n- Хатоимни тан оламан. Шу вазиятда мен гол уришим ҳам мумкин эди деб ўйларсиз лекин менда бундай ҳолат эмасди. Мен тўпга жуда ноқулай етиб борган эдим ва устига устак қулаётган пайтим рақиб оёғи менга тегди. Пенальти бор эди дея олмайман. Агар менга рақиб тегмаганда ҳам ўзи мувозанатни йўқотиб бўлган эдим. Тезликдан ўзимни тўхтатиб қола билмаган эдим. Бир тарафдан очиғини айтадиган бўлсак пенальти ишлашни ҳам мақсад қилган эдим лекин айна шу вазият учун эмас. Голдан кўра пенальти ишончлироқ бўладиган вазиятда эдим. Ишончсиз голдан ишончлироқ пенальти яхши эди. Гол учун шусиз ҳам имкониятим кам эди. Балки олдинда икки киши ўйнаганимда осонроқ бўлиши мумкин эди лекин бу мураббийни тактикаси ва буни муҳокама қилмаймиз.\n- Унда тактика учун бошқа мураббийини номзодини айта оласизми?\n- Ҳозир терма жамоамиз учун энг муносиб вариант Қосимов кўрилган ва биз фақат майдонда ҳаракат қиламиз. Мен профессионалман ва мураббий танламайман.\n- Иорданияга қарши сафарда бўлган учрашувда сизда хужжатлар билан боғлиқ муаммо юзага келди. Шунга қарамай сиз аеропортгача терма жамоа билан боргансиз ва сўнг қайтгансиз? Бу борада қандай муаммо юзага келганди?\n- Ўйлашимча ҳаракат қилганда ҳал бўладиган нарса эди. Шу боис аеропортгача бирга келгандик. Фақатгина сўнгги сониялардагина ҳал бўлмаганини айтишди.\n- Ҳал бўладиган муаммо бўлса нега ҳаракат қилишмади?\n- Бунисини эса билмадим. Шуни айтишим керакки ЖЧ учун ҳамма бирдек ҳаракат қилиш керак эди ва энди кеч. Тайёргарликни энди бошлаш керак. Ҳамма ўзи ишини бажарсагина мақсадга эришамиз.\n- "Локомотив" чемпионлик учун курашмоқда. Бунга жамоанинг салоҳияти етадими?\n- Албатта етади. Жамоада ҳамма тажрибали ўйинчилар йиғилган. Мақсад ҳам фақат чемпионлик бўлиш ва ОЧЛда ўйнашдир.\n- Ҳозирда жамоангизда ҳужум борасида рақобат деярли йўқ. Ҳужумда сиз ва Шадрин. Бу футболчининг савиясига таъсир ўтказмайдими?\n- Бу тўғри фикр лекин, Фарҳод Тожиев кутилмаганда жароҳат олди, Зайниддин Тожиев бошқа жамоани танлади. Шунга қарамай ўз савиямизни ошиб бораверамиз. Тўхтаб қолмоқчи эмасмиз. Ҳужумчисиз ҳам ўйнаш мумкинлигини Испания исботлаган ва биз учун жамоадан доимий ўрин кафолатланмаган.


Душанбеда соқолли журналистни милиция ушлаб кетди\nШуҳрат Шодиев душанбелик милиционерлар қўлга олинган соқоллилардан бировини дўппослашганини айтади.\n- Афтидан жуда катта рейд эди. Уни Сино ва Фирдавсий туман ички ишлар бўлимлари милиционерлари ўтказишаётганди. Мени “Профсоюз” бекатида тутишди. Ҳеч бир изоҳсиз машинага ўтқазиб, бўлимга олиб келишди. У ерда мендан ташқари яна ўттиз киши бор эди. Ўша ерда соқолларимизни қириб ташлашни буюрдилар. Мен бу борада вазирликнинг буйруғи кўрсатилмагунича, соқолимни қирмаслигимни айтдим, - дейди Шуҳрат Шодиев.\n“Азия плюс” рўзномаси мухбири Шуҳрат Шодиевнинг Озодлик мухбирига маълум қилишича, соқоллиларни тутиш тадбирида қатнашган кишилар бирор гувоҳнома кўрсатмаганлар.\nСино туман ички ишлар бўлими ходимлари эканини билдирган кишилар бу тадбир Ички ишлар вазирлигининг оғзаки буйруғи асосида амалга оширилаётганини айтганлар.\nМавзу юзасидан микрофонга гапиришни истамаган Тожикистон Ички ишлар вазирлиги расмийси Тоҳир Норматов бу тадбирни изоҳлай туриб, милиция ходимлари ҳар бир фуқаро шахсини аниқлаш учун соқол қўйганларни тутиш ҳамда уларнинг кимлигини аниқлаштиришга ҳақли эканини таъкидлади.\nВазирлик расмийси бу тадбир хавфсизлик нуқтаи назаридан ўтказилаётганини қўшимча қилар экан, “ҳар бир фуқаронинг кўриниши унинг паспортидаги суратига мос бўлиши зарур”лигини уқтирди.\nШунингдек, расмий ўтказилаётган бундай рейдларда фақат тушинтириш билан чекланилаётгани ва шу кунгача бирор фуқаронинг ҳуқуқлари поймол қилинмаганлигини таъкидлади.\n“Азия плюс” рўзномаси мухбири Шуҳрат Шодиев эса 8 январ куни Сино туман ички ишлар бўлимига олиб борилган шахсларга милиционерлар томонидан дўқ-пўписа қилингани ва ҳатто бир киши дўппосланганини айтди.\n- Менинг журналист эканимни билишгач, менга босим ўтказишмади. Лекин ўша ерда бир йигитни: “Худодан қўрқмайсизларми?” дегани учун дўппослашди. Биз эрталабдан кечгача ўша бўлимда ўтирдик. Кечга яқин бош муҳарриримиз Олга Тутабилина келиб, мени у ердан олиб кетди. Қолганлар эса ўша ерда қолишди, билмадим, яна қанча сўроқ қилишди уларни, - дейди соқоли учун бир кунлик ҳибсда бўлган тожик журналисти Шуҳрат Шодиев.\nЭслатиб ўтамиз, Шуҳрат Шодиев “Фарғона.Ру” ахборот агентлигида ишлаб юрган чоғида, яъни 2009 йили Чеченистондан Тожикистонга қайтаётиб, Ўзбекистон ҳудудида миллий хавфсизлик ходимлари томонидан қўлга олинган эди.\nЎшанда тожик журналистига “ноқонуний қурол-аслаҳа ва диний мазмундаги адабиётларни Ўзбекистон ҳудудига киритганлик” айби қўйилган эди.\nЎша йилнинг сентябрида Ўзбекистонда эълон қилинган авф туфайли Шуҳрат Шодиев озодликка чиқарилган эди.\nАйтиш лозимки, Тожикистонда соқоллиларни тутиш кампанияси шу йил ёзида Рашт водийсида бошланган тартибсизликлардан сўнг ўтказила бошланди ва расмийларнинг бу ҳудудда жанггарилар йўқ қилингани ортидан амалиётлар деярли ниҳоясига етгани расман эълон қилинганига қарамай, Душанбе шаҳри ва унинг атрофида соқоллиларни тутиш амалиёти ҳозирга қадар давом этмоқда.\nБундай рейдлардан безган кўпчилик соқоллилар кўчага чиқишга ботина олмаётганларидан шикоят қилишмоқда.\n- Соқоли бор одамларни ушлашаяпти. Ёш йигитларга соқол қўйиш мумкин эмас, деб буйруқ чиқибди. Шу буйруқ чиққанидан бери кўчага чиқолмаймиз, чўчиймиз. Ушлаб олса, жарима солса керак, ҳатто қамаб қўйишлари ҳам мумкин, дейди ўзини Олимжон деб таништирган вахшлик йигит.\nЎтган йил ёзида Тожикистон Таълим вазири Абдужаббор Раҳмонов 50 ёшдан юқори бўлган ўқитувчиларга беш сантиметрдан узун бўлмаган соқол қўйиш мумкинлиги ҳақида буйруқ имзолаганди.\nЎша ҳужжатга биноан ёш ўқитувчилар соқол қўйишга умуман ҳақсиздирлар.\nАлбатта иқтидордаги ҳукуматнинг бундай қарорларини кўпчилик тожикистонликлар қоралаб, расмийлар мамлакатда “Исломга қарши жанг бошлагани”нидан норозилик билдиришмоқда.\nТожикистонда сўнгги йилларда ўнлаб масжидларнинг ёпилиши, қизларнинг ҳижоби туфайли олийгоҳлардан қувилиши, тожик ёшлари чет элдаги мадрасаларда таҳсил олишининг таъқиқланиши ва ниҳоят соқоллиларнинг таъқиб этилиши кабилар бунга мисол тариқасида кўрсатилмоқда.\nБироқ Тожикистон Миллий хавфсизлик қўмитаси масъуллари бу иддаоларни рад этиб, мамлакат ичкарисида йўлга қўйилган бу тадбирлардан кўзланган асосий мақсад жамиятда диний экстремизм ва терроризмга қарши кураш эканини таъкидлашади.\nТожик расмийларидаги маълумотларга кўра, ўтган йили ўтказилган ана шундай рейдларда Ўзбекистон Исломий ҳаракати, Ал-Қоида, Ҳизбут-Таҳрир, Таблиғ жамоати каби ноқонуний ташкилотлар ҳамда Салафия оқимига аъзо ўнлаб шахслар қўлга олинган.


Рамазон — руҳий покланиш ойи\nҚалбларни қувончга тўлдирган, барча ойларнинг султони Рамазон ойидамиз. Бу ойда Аллоҳнинг бандаларга юборган чексиз инъоми Куръони карим нозил бўла бошлаган. Бу ойда минг ойдан ҳам афзал Қадр кечаси бор.\nРўза тутишдан мақсад фақатгина еб-ичмоқдан тийилиш эмас, ахлоқни тузатиш, халқумни поклаш ҳамдир. Бунинг учун эса иғво, бўхтон, чақимчилик, ғийбат, низо, ёлғон сўзлаш, дилозорлик ва қўполликдан сақланиш керак. Рўзадор одам кичикларга, ожи-зу ғарибларга рахм-шафқатли, катталарга ҳурмат-эхтиромли бўлишни, ота-она, қўни-қўшни, маҳалла-қўй, боринг-ки барча инсонларга яхшилик қилишни, мурувват кўрсатишни, қариндош-ypyғлapгa эзгулик кўрсатишни ўргатади.\nРамазон ойининг шарофати билан бир-бирига гина-адоватда бўлганлар бир-бирлари билан қучоқ очиб кўришади ва аввалгидек самимий, яхши муомалада бўлишади. Чунки, бу ойда қилинаётган амалларда ихлос ва ният бўлсагина ибодат ўтади. Ҳадиси шарифда: “Ким Рамазон Рўзаси (фарз экани) ни тасдиқлаб, уни савоб умидида, Аллоҳ, учун холис тутса, олдинги гуноҳлари кечирилади” дейилган (Муттафақун алайҳ). Рамазон каффоротдир. Рамазон ойи олдинги гуноҳларни ўчириб юборадиган ойдир. Имом Насоий Абу Ҳурайра розияллоҳу анҳудан ривоят қилган ҳадисда Расулуллоҳ соллаллоҳу алайҳи васаллам: «Ким иймон билан, савоб умидида Рамазон рўзасини тутса, унинг ўтган гуноҳлари мағфират қилинади. Ким иймон билан, савоб умидида Рамазон кечаларини ибодат билан ўтказса, ўтган гуноҳлари мағфират қилинади. Ким Қадр кечасини иймон билан, савоб умидида ибодат билан ўтказса, ўтган гуноҳлари мағфират қилинади», деганлар.\nБеғубор болалик давримда, айниқса Рамазон ойларида онам мени баъзи қўшниларга юборарди ва менга ўғлим, бу сутни фалончи қўшниникига олиб бориб бергин, чунки янги кўчиб келган оила, дердилар. Баъзида тандир нон ва сомсаларни, фалончи қўшнига олиб бориб бер, серфарзанд, етимлари бор, деб айтардилар. Кейинчалик билсам Ҳадиси шарифда Расулуллоҳ с.а.в айтадилар: “Сахийлик жаннат дарахтларидан бир дарахтдир, унинг шохлари дунё ерига осилиб туради. Ким шу шохлардан бирини тутса, у уни жаннатга олиб боради. Бахиллик ҳам дузахдаги дарахтлардан бир дарахтки, унинг шохлари дунё ерига чиқиб туради. Ким шу шохлардан бирини тутса, у уни дўзахга элтади” (Имом Байхақий ривояти).\nРамазонда яхши амал қилган киши табиий равишда уни рўзадор ҳолда бажаради. Бир амални ибодат ичида қилиш уни бошқа пайт қилишдан кўра фазилатли ва савобли бўлади. Саҳобаи киромлар айтишларича, жаноб Пайғамбаримиз с.а.в. одамларнинг энг сахийси бўлганлари ҳолда Рамазон ойида саховатлари худди эркин эсган шамолдек ҳамма ёққа янада кенгроқ таралиб турар экан.\nАбу Хурайрадан (р.а) ривоят қилинади: Расулуллоҳ с.а.в. бундай дедилар: “Ким халол касб қилган мулкидан бир хурмоча микдорда садақа қилса, Аллоҳ таоло фақат Халолни қабул қилади, сизлардан бирингиз буталоқни ўстирганидек, уни тоғдек булгунича ўстиради” (Имом Бухорий).\nРамазон ойи — покланиш ойи. Шунинг учун ҳар биримиз феълу атворларимизни сархисоб қилиб, салбий сифатлардан покланиб, фазилатли, ижобий сифатлар билан зийнатланишга ҳаракат қилмоғимиз лозим бўлади.\nАллоҳ таолодан тутаётган рўзаларимизни қобул бўлишини сўраймиз. Аллоҳ таоло юртимизни тинч, осмонимизни мусаффо айласин, Омин!


Вазият ва баҳона қурбонига айланмайлик! - Zamin.uz\n19:51 / 31.03.2021\nВазият ва баҳона қурбонига айланмайлик!\nБиз демократик давлат қуряпмиз ва бунда фикрлар хилма-хиллиги оддий ҳолат бўлиши керак. Лекин бу миллий қадриятлар ва урф-одатларни оёқ ости қилиб, миллат онги тасаввурига сиғдиролмайган ҳолатларга баралла даъват этиш дегани эмас. Яъни вояга етмаганларни жинсий муносабатларга жалб қилганлар, албатта, жиноий жавобгарликка тортилиши шарт. Қолипга тушмайдиган шахсий муносабатларни жамоат жойларида ошкора қилишни нафақат жиноят, балки одоб-ахлоқ меъёрларидан четга чиқиш деб тушуниш лозим.\nБу масала Ўзбекистон Республикаси жиноят кодексининг 120-моддасида ҳам тегишлича белгилаб қўйилган. Ушбу моддага ўзгартириш киритиш масаласига эса, аввало, дин пешволари, қолаверса, депутатлар муносиб жавоб беришди. Исломда ўзини мусулмон ҳисоблаган инсон гиёҳвандлик, фоҳишабозлик, бесоқолбозлик билан шуғулланиши гуноҳ ҳисобланади.\nМасалан, ижтимоий тармоқларда тарқалган пойтахтимиздаги Амир Темур хиёбонида рўй берган ҳолат бўйича Миллий масс-медиани қўллаб-қувватлаш ва ривожлантириш жамоат фонди раиси Комил Алламжонов қуйидагича муносабат билдирди:\n«...Аслида, бизники каби давлатларда бесоқолбозликка қарши қонунлар енгиллаштирилса ҳам, жамият буни қабул қилмайди ва бу қуруқ қоғозда қолиб кетаверади. Чунки, жазо бекор қилиниб, бундай тоифалар бемалол кўча-кўйда ўзини кўрсата бошласа, «самосуд»лар кўпайиб кетиши мумкин. Расмий жазо белгиланмаган тақдирда ҳам, мусулмонлардан иборат жамият уларни барибир қўймайди. Ўз-ўзидан кичик бетартибликлар катта муаммоларни келтириб чиқаради. Шунинг ўзи — ҳамма саволга жавоб бўлиши керак!..»\nАлбатта, барча ташкилотчиларга кирдикорларига яраша қонуний жазо берилиши керак. Мамлакатимиз кўп миллатли — бу ерда 130 миллат ва элат вакиллари тинч-тотувликда яшаб, меҳнат қилишмоқда. Байрамларимиз, тўйларимиз, ўтказаётган барча тадбирларимиз шодлику хурсандчиликда ўтмоқда. Жумладан, биз тожик марказлари учун барча шарт-шароитлар мавжуд.\nАйниқса, охирги йиллардаги ислоҳотлар ва яхши муносабатлар барчамизни Ўзбекистонимиз учун ҳалол меҳнат қилишга ундайди. Президентимиз меҳнат фаолиятини бошлаган куниданоқ қўшничилик муносабатларига катта эътибор қаратди. Тожикистон ва Ўзбекистон ўртасидаги чегараларнинг очилиши икки томон учун унутилмас шодиёнага айланди.\nШунингдек, икки давлатнинг пандемия даврида бир-бирига бераётган ёрдамлари каби муҳим ва савобли ишларидан барчамиз қувончда, қолаверса, дуодамиз. Биз тинчликни, хотиржамликни, тотувликни хоҳлаймиз ва бор кучимизни, илм-салоҳиятимизни ёшларимиз тарбиясига, Ватанимиз равнақига сафарбар этамиз.\nЎзбекистон тожик миллий-маданий маркази раиси\nЯнгиликлар » Жамият » Вазият ва баҳона қурбонига айланмайлик!


Qalampir.uz - Чойнак пиёлага уйланарканми? Нима деб қўшиқ айтаётганингизни биласизми, Дилсўз?\n15:44, 01.06.2017 Шоу-бизнес\nДилсўз ҳам сўз қолмагандек чойнак-пиёлага ўхшатиб қўя қолибди. Бугун чойнак-пиёла, эртага-чи, эртага нимага тенглаштиради бу овози ҳам, иқтидори ҳам ҳаминқадар бўлган хонандалар?\nЯқинда радиоларда “Ниҳол” мукофоти совриндори Дилсўзнинг “Чойнагимсан...” деб куйлаётган қўшиғини эшитиб қолдим. Сўзлари эриш туюлди, ишхонага келганим заҳот интернетдан топиб, эшитдиму ёқамни ушладим.\n“О, бир дастурхон устида турар икки севишган,\nБошимдан қуй меҳрингни, шод этайлик ҳаммани”, деб куйлайди хонанда. Нима бу, қўшиқми ё ҳаваскорликнинг янги намунасими? Бир вақтлар Ўзбекистонда хизмат кўрсатган артист Тоҳир Содиқов “мени мушукчам, мени балиқчам...”, деб қўшиқ куйлаганида, хонанданинг эшитмаган танқиди, дашноми қолмаган эди. Содиқовнинг ёрни мушукчам, балиқчам деб таърифлагани камлик қилганмиди? Дилсўз ҳам сўз қолмагандек чойнак-пиёлага ўхшатиб қўя қолибди. Бугун чойнак-пиёла, эртага-чи, эртага нимага тенглаштиради бу овози ҳам, иқтидори ҳам ҳаминқадар бўлган хонандалар?\nЎзбекистон Қаҳрамони, Ўзбекистон халқ шоири Эркин Воҳидов “Камтарлик ҳақида” номли шеърида чойнак ва пиёла билан боғлиқ ажиб ўхшатишни келтиради.\nЭркин Воҳидов ва қўшиқ шеъри муаллифи Баҳодир Низомовнинг ўхшатишларида ер билан осмонча фарқ борлигини шоирликдан хабари бўлмаганлар ҳам дарров англаши аниқ. Наҳот, неча йилдан бери ижод қилиб келаётган, камига “Ниҳол” мукофоти билан тақдирланган хонанда Дилсўз буни фарқламаган, “нимани куйлаяпман”, деган саволни ўзига бериб кўрмаган бўлса? Ахир қўшиқни хонанда ўз хоҳиши билан куйламаса, уни ҳеч ким мажбур қилмайди.\nДилсўзнинг бундан аввал яратган “Уйланасизми, йўқми?” номли қўшиғини ҳам эшитиб, унинг ижоди борасидаги хулосаларимиз бироз салбий тус олди. Қўшиқни тингламай туриб, кишида бир савол туғилади. Санъат, санъаткор нимани тарғиб қиляпти? Қачон ўзбек қизлари андишани, ориятни, ғурурни четга суриб қўйиб, йигитга шундай савол билан мурожаат қилган. Замоннинг зайли, хонанда ва шоирларнинг савиясизлиги сабаб бугун бундай саволлар қўшиқларда жаранг сочяпти.\nБу қандай сўзлар бўлди, деб ҳайрон бўлаётгандирсиз. Бу ўша биз кунда-шунда эшитаётган хонанда Дилсўзнинг “Уйланасизми, йўқми?” номли қўшиғи сўзлари. Хўш, бу нима? Шеърми ёки сўзлардан иборат алланимами? Агар уни матн деб бўлса, бу матнда биз мазмун кўрмадик. Қўшиқ қизнинг уйида совчилар душанба ҳам тинмаётганини айтиши билан бошланишида нима маъно бор. Ё душанба куни совчилар келмаслиги бўйича аниқ тартиб-қоида ўрнатилганми?\n“Бизни ёрим ваъдаларни саранжомлаб мияга,\nБу мисралар эса кишининг ҳайратини янада оширади. Ёрнинг мияга ваъдаларни жойлаши билан игнаю ипнинг қандай боғлиқлиги бор? Биринчи қаторда бошланаётган воқелик иккинчи қаторда умуман бошқа нарсага айланади. Энг қизиғи, “шоир”нинг, ҳатто, хонанда Дилсўзнинг ҳам мактабда она-тили фанидан яхши ўқимагани яққол сезилиб турибди. Бўлмаса “бизни ёрим” деган тўмтоқ сўз бирикмаси тузмаган бўларди.\n“Шеър”да боғлиқлик йўқлиги етмагандек, шоир нима ёзаётганини, хонанда нимани куйлаётганини пайқамаган ҳам. “Дейиш керакми?”, деганда нима назарда тутилган? “Дейиш керакми ё дейиш керакми?”: нима деяпсиз, Дилсўз? Кундалик лексикондаги сўзлардан таркиб топган оддий бир қўшиқда нима деётганингизни биласизми?\nМаълумотларга қараганда, юқорида номлари келтирилган икки қўшиқнинг матни ҳам Баҳодир Низомов қаламига мансуб. Бу ўринда биз на Баҳодир Низомов ва на хонанда Дилсўзнинг истеъдодини кулгига олиш фикридан йироқмиз. Аксинча, иккиси ҳам танқидлардан тўғри хулоса чиқариб, “Яратаётган қўшиғим тингловчига нима беради?”, деган савол билан ижодга қўл урса, олди-қочди сўзлардан ўзларини четга олса, айтилаётган сўз қўшиқдан катта аҳамиятга эга эканини ҳис қилса, мақсадга мувофиқ бўларди.\nТеглар:Дилсўз Баҳодир Низомов\n12:03, 15.01.2019 13 617\n14:41, 05.12.2018 3 323\n17:21, 06.11.2017 12 168\nДилсўз иккинчи марта она бўлди\n11:52, 06.09.2017 7 693\nХонанда Дилсўз яна фарзанд кутмоқда\n13:46, 05.06.2017 8 992\nMaqolada juda o'rinli gaplar aytilgan. Shunday ekan tanqiddan to'g'ri hulosa chiqarish kerak\nМақола ёқмади, танқидлар ўринсиз манинча\nЭнди бу хонандани ижодига мехрим бошқача. Бу хонандани ижоди манга жуда ёқади. Манимча хонандаларимизга бир оз эркинлик берсак яхши бўларди. Бунақа танқид кивуриш манимча нотўғри


БМТ FAO’да ўзбек миллий таомхонаси очилади - xabar.uz\nЖорий йил июнь ойида БМТ Озиқ-овқат ва қишлоқ хўжалиги ташкилоти (FAO) бош қароргоҳида ўзбек маданияти, анъаналари ва меҳмондўстлигини ўзида яққол намоён этадиган Uzbekistan Lounge миллий хонасининг очилиш маросими ўтказилади.\nЎзбекистон ташқи ишлар вазири ўринбосари Ғайрат Фозилов бошчилигидаги делегация Италияга ташрифи доирасида БМТ FAO билан музокаралар ўтказган. Кун тартибида аграр соҳада Ўзбекистон ва FAO ўртасида ўзаро муносабатларни янада мустаҳкамлаш, билим ва инновацияларни жалб этиш, инвестиция лойиҳаларини ишлаб чиқиш ва бошқа масалаларда ҳамкорликни кенгайтиришга оид долзарб масалалар муҳокама қилинган.\nШунингдек, келгусида минтақада Орол денгизи фожеаси оқибатларини юмшатиш, қишлоқ хўжалигида иқлим ўзгаришига мослашишга қаратилган лойиҳаларни амалга ошириш ва соҳага инвестицияларни жалб қилиш масалаларида яқиндан ҳамкорлик қилишга келишиб олинган.\nЎзбекистон БМТ Италия


AirPods Pro савдога чиқиб улгурмасидан хитойликлар унинг 40 долларлик клонини сота бошлашди! - Terabayt.Uz\nApple корпорацияси бир неча кун аввал янги авлод симсиз қулоқчини – AirPods Pro’ни намойиш этганди. Мазкур маҳсулотини у 30 октябрь куни сотувга чиқарган.\nБуни қарангки, AirPods Pro ҳали расман сотила бошламасиданоқ хитойликлар худди унга ўхшатиб ишланган Vpods Pro симсиз қулоқчинини ҳам савдога чиқаришди!\nБу ҳақда таниқли дизайнер Вениамин Гескин биринчилар қатори маълумот бериб, Twitter-аккаунтида расмларини улашган:\nТўғри, унга Apple’нинг янги қулоқчинидаги барча имкониятлар татбиқ этилмаган, ташқи кўринишидан ҳам фарқласа бўлади. Лекин барибир, тақдимотидан то савдога чиққунигача бўлган бир неча кун ичидаёқ хитойликлар унинг қалбакисини тайёрлаб улгуришганига қойил қолмай илож йўқ!\nVpods Pro қулоқчини эса Хитойнинг бир нечта интернет-дўконида тахминан 40 доллардан сотиляпти, тағин шоввозлар уни сайёранинг исталган нуқтасига элтиб беришни ваъда қилишяпти!\n#Apple #Apple Airpods #қулоқчин #нархлар #симсиз аудио-қулоқчин #аксессуарлар #Apple AirPods Pro #Vpods Pro


Ўруновнинг трансфери бўйича жиноий иш очилиши кутилмоқда. Ҳаммаси Остон ростини айтиб қўйганидан бошланган!\n28 декабрь, 2021, 09:26\nТаниқли адвокат Александр Добровинский “Спартак” клуби раҳбарияти собиқ бош директорга Шамиль Газизовга нисбатан жиноий иш очтириши кутилмоқда.\nАввалроқ, клуб президенти Леонид Федун Шамиль Газизовни ишга олиш вақтида ёзма равишда кафолат хати бергани ҳақида маълумотлар тарқатилган эди. Таъкидланишича, агар бош директор истеъфога чиқарилса, унга клуб акцияларининг ўн фоизи берилиши ва агар жамоа Еврокубокларга йўлланма олса, шартноманинг умумий муддати якунлангунича ҳар йили бир миллион евродан тўланиши кафолатланган.\nШамиль Газизовнинг ўзи “Матч ТВ”га Леонид Федун унга келишилган фоизларни тўлаши кераклигини иддао қилган.\n- Катта клуб бош директори аниқ режага эга бўлиши, уни оммавий тарзда эълон қилиши керак, чунки “Спартак” халқ жамоаси, ҳар ҳолда шу номга даъвогар. Менинг фикримча, ҳеч нарса қилингани йўқ.\nУнинг ҳеч қандай пул олмаётганига “Спартак” раҳбарияти унинг фаолиятида ўзини қониқтирмаётган жиҳатларни аниқлагани асос қилиб олинган. Манфаатлар тўқнашуви экани шундоқ кўриниб турибди.\n“Спартак” икки футболчи – Остон Ўрунов ва Александр Кокорин трансферларида фирибгарликка йўл қўйилганини гумон қилаётган эди. Булар ўз исботини топди ва у ишончни йўқотди.\nОстон Ўрунов “Уфа”да 200 минг олардию Уни “Спартак”га ўша клуб манфаатларини ҳимоя қилган бош директор қабул қилди. Бу футболчини 900 минг еврога олди. Газизов унга 2-3 йиллик келишув таклиф қилиш ўрнига кутилмаганда беш йиллик шартнома имзолади.\nАввалига Ўруновнинг кейин трансферидан Газизов 25 фоиз улуш олиши белгиланган эди. Кейин бу масалани қайта ҳал этишди. Ўруновнинг кейинги трансферининг 75 фоизи Шамиль Газизовнинг чўнтагига тушадиган қилинди.\nБу ишлар очила бошлаганида клуб раҳбарларидан бири Остондан қанча маош олаётганини сўраган. Футболчи “15 минг евро олаётгани ва қолганини отасига бераётганини” айтган.\nХўш, пулни олаётган “ота” ким?\nАгар “Спартак” бу мавзуни ковлай бошласа, иш шу даражагача етадики, клуб жиноий иш очий бўйича ариза беради, чунки бу фирибгарлик экани аниқ кўриниб турибди. Бундан ташқари, бир томондан клуб бош директори, иккинчи томондан ўйинчига эгалик ҳуқуқи соҳиби сифатида ҳужжатларни имзолаб бўлмайди. Энди нима бўлишини кўрамиз, - деди адвокат Александр Добровинский “Матч ТВ”даги дастурларнинг бирида.\nМаълумотларга қараганда. Бу масала бўйича якуний суд қарори бугун – 28 декабрда чиқарилиши кутилмоқда.\nЭслатиб ўтамиз, Остон Ўрунов 2020 йилнинг бошида Тошкентнинг “Локомотив” жамоасида Россия премьер-лигаси вакили “Уфа”га трансфер қилинган эди. Дастлабки, ярим йилликда легионеримиз юқори савияда ўйин кўрсатди. Унга Россиянинг кўплаб клублари оғиз сола бошлади.\nЎрунвонинг легионерга айланишига катта ҳисса қўшган Шамиль Газизов 2020 йилнинг ёзида “Спартак” клубига бош директорликка тайинлади. Унгача “Уфа”да айнан мана шу лавозимда ишлаганидан фойдаланиб, ўзбекистонлик ярим ҳимоячини бошқа клубларга ўтишига йўл қўймай, ўзи раҳбарлик қилаётган “Спартак”га олиб келди.\nКайинчалик Леонид Федун Газизовнинг трансфер сиёсатидан ва умуман ишидан қониқмасдан уни истеъфога чиқарди. Ўз навбатида, клуб мураббийлар штаби Газизов олиб келган Ўруновга ҳам ўзини кўрсатиш имконини бермади.\nЎрунов пойтахт клуби билан 2025 йилнинг ёзигача амал қиладиган шартномага эга, бироқ айни пайтда ижара асосида “Уфа”да ўйнаяпти.\nЯхшибоев "Реал"га гол урганидан кейин трансфер нархи қанчага ошди?\nБу жамоада Шомуродовга ўрин йўқ!\nШомуродов “Челси”, “Манчестер Юнайтед” ва “Арсенал” футболчилари билан ўйнаши мумкин!\nЎруновни “Спартак”да нега ўйнатишмади? Сирлар очилмоқда!\nШомуродов “Олимпико”ни портлатди!


15 сентябрь куни Ўзбекистонда кутилаётган об-ҳаво маълумоти » Ўзбекистон янгиликлари – Zamin.uz\n14 сентябрь 2019, 13:44\nРеспублика Гидрометеорология марказининг хабар беришича, 15 сентябрь куни пойтахтимиз Тошкент шаҳрида ҳаво ўзгариб туради, кечаси ва эрталаб бироз ёмғир ёғиши мумкин. Шамол ғарбдан 7-12 м/с тезликда эсади. Ҳарорат кечаси 15-17 даража илиқ, кундузи 24-26 даража иссиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Ғарбий шамол йўналишини ўзгартириб, шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 8-13 даража илиқ, кундузи 23-28 даража иссиқ бўлади.\nБухоро ва Навоий вилоятида ҳаво ўзгариб туради, ёғингарчилик кутилмайди. Ғарбий шамол йўналишини ўзгартириб, шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 10-12 даража илиқ, кундузи 23-28 даража иссиқ бўлади.\nТошкент вилоятида ҳаво ўзгариб туради, баъзи жойларда бироз ёмғир ёғиши мумкин. Шамол ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 12-17 даража илиқ, кундузи 22-27 даража иссиқ бўлади.\nСамарқанд, Жиззах ва Сирдарё вилоятларида ҳаво ўзгариб туради, ёғингарчилик кутилмайди. Шамол ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 12-17 даража илиқ, кундузи 22-27 даража иссиқ бўлади.\nҚашқадарё ва Сурхондарё вилоятида ҳаво ўзгариб туради, ёғингарчилик кутилмайди. Шамол ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 12-17 даража илиқ, кундузи 24-29 даража иссиқ бўлади.\nАндижон, Наманган ва Фарғона вилоятларида ҳаво ўзгариб туради, баъзи жойларда бироз ёмғир ёғиши мумкин. Шамол ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 12-17 даража илиқ, кундузи 22-27 даража иссиқ бўлади.\nРеспубликанинг тоғли ҳудудларида ҳаво ўзгариб туради, баъзи жойларда ёмғир ёғади. Шамол ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 10-15 даража, кундузи 13-18 даража илиқ бўлади.\nЯнгиликлар » Ўзбекистон » 15 сентябрь куни Ўзбекистонда кутилаётган об-ҳаво маълумоти\n14:05 16 август куни Ўзбекистонда кутилаётган об-ҳаво маълумоти\n14:14 15 август куни Ўзбекистонда кутилаётган об-ҳаво маълумоти


Мардлар қўриқлайди Ватанни » Новости Узбекистана сегодня: nuz.uz\nНовости Узбекистана → ЖАМОАТЧИЛИК → Мардлар қўриқлайди Ватанни\n13-01-2020 22:51 0 572 Рейтинг0 Чоп этиш\nАлишер Навоий номидаги Ўзбекистон Миллий кутубхонасида Мудофаа вазирлиги ва Ўзбекистон Ёзувчилар уюшмаси ҳамкорлигида “Мардлар қўриқлайди Ватанни” мавзусида тадбир ўтказилди деб ёзади Uz.A нашри.\nЁзувчи-шоирлар, фахрий ҳарбийлар, эл ардоғидаги санъаткорлар, таниқли журналист ва Ўзбекистон Қуролли Кучлари академиясининг биринчи курс курсантлари иштирокидаги тадбир юрт осойишталиги, Ватан тараққиёти ва халқнинг фаровон яшаши учун ўз ҳиссасини қўшаётган ҳарбийлар ҳаётидан олинган видеолавҳа намойиши билан бошланди.\nЎзбекистон Ёзувчилар уюшмаси аъзолари Шукур Қурбон, Бахтиёр Ҳайдаров, Бобур Бобомурод, Амир Худойберди, Абдумажид Азимов, Ўктамой Холдоровалар ҳарбийларнинг юрт осойишталигидаги ўрни ҳақида гапирди.\nҲарбий соҳани танлаган курсантлар бу йўл ота-бобомиздан қолган шарафли йўл эканлиги, ҳар қадамда Жалолиддин Мангуберди, Амир Темур авлоди эканлигидан фахрланиб юришлари таъкидланди.\n– Бугун замон шиддатига ҳамоҳанг ҳарбий соҳа ҳам тараққий этмоқда, – деди Ёзувчилар уюшмаси аъзоси, истеъфодаги полковник Зикрилла Неъматов. – Ҳарбийлари қудратли юрт, қудратли бўлади, дея бежизга айтилмаган. Бугун соҳага йўналтирилган мактаблардан тортиб, олий ўқув юртлари ҳам замонавий техникалар билан таъминланган. Ўқувчи ва курсантлар илғор педагоглар сабоқларини олмоқда. Улар ватанпарвар бўлиб улғайиши учун ёзувчи-шоирлар, фан ва маданият ходимлари ҳамда олимлар иштирокида учрашувлар ташкил этилиб, очиқ дарслар ўтилмоқда.\nТадбирда Ватан ҳимоячиларга бағишланган шеърлар ўқилди, санъаткорлар қўшиқ куйлади. Байрам доирасида кутубхонада “Юртимиз тинчлигининг мустаҳкам қалқонлари” мавзусида кўргазма очилди.


O‘zLiDeP ОРОЛБЎЙИ МИНТАҚАСИНИ ОБОД ҚИЛИШГА ЎЗ ҲИССАСИНИ ҚЎШЯПТИ — 21asr.uz\nO‘zLiDeP ОРОЛБЎЙИ МИНТАҚАСИНИ ОБОД ҚИЛИШГА ЎЗ ҲИССАСИНИ ҚЎШЯПТИ\nДавримизнинг глобал экологик муаммоларидан бири – Орол фожиаси оқибатларини бартараф этиш, минтақада истиқомат қилаётган аҳолига амалий ёрдам кўрсатиш мақсадида юртбошимиз ташаббуси билан кўплаб саъй-ҳаракатлар амалга оширилмоқда.\nДиққатга сазовор томони, умумхалқ ҳаракатига айланиб бораётган бу жараёнда Тадбиркорлар ва ишбилармонлар ҳаракати – Ўзбекистон Либерал- демократик партияси ҳам нафақат кенг кўламли тарғибот-ташвиқот ишлари, балки амалий ташаббуслар билан ҳам фаол иштирок этмоқда.\nСобиқ тузум даврида пахта яккаҳокимлигига зўр берилиши Орол фожиасининг келиб чиқишига замин тайёрлагани бугунги кунда ҳеч кимга сир эмас. Бир замонлар саҳронинг ўртасида мавж уриб турган улкан денгиз катта авлод кўз ўнгида аста-секин қуриб бита бошлади. Қозоғистон ва Ўзбекистон чегарасида жойлашган Орол денгизи яқин ўтмишда ҳам мўл-кўл неъматлари билан миллионлаб одамларга ризқ-рўз улашган, беҳисоб жонзотларга ҳаёт бахшида этган эди. Эндиликда унинг ўрнидаги биёбонда шўрхок қум бўронлари юз беряпти, асрлар давомида денгиз тубида йиғилган туз ва қум аралашмаси бутун дунёга ёйиляпти. Ҳозирда Орол денгизи иккита алоҳида кўлга ажралиб қолди ва қарийб бутунлай қуриди. Бунинг оқибатида атрофдаги ерлар шўрланиб, ҳудуднинг наботот, ҳайвонот ва инсон соғлиғига кескин таъсир кўрсатган экологик офат юзага келган. Ушбу ҳалокат сабаблари ва оқибатларини турли соҳа мутахассислари қунт билан ўрганиб, хулосалар беряптилар. Хусусан, геология ва минерология фанлари доктори Сергей Кривоногов мазкур йўналишда ўн уч йилдан бери тадқиқот ўтказади. Олимнинг сўзларига қараганда, денгизни тиклаш имконияти мавжуд. Бунинг учун ҳавзага қўшимча сув келтириш лозим. Ҳар йили, ҳеч бўлмаганда, 20 километр куб сув қуйилса, ҳавза кенгая бошлайди. Бундан ташқари, денгизнинг тикланиши иқлим ва тектоник таъсирлар, масалан, ерости сувларининг чиқишига ҳам боғлиқ.\n“Ҳолва деган билан оғиз чучимайди”, дейди доно халқимиз. Қанчадан-қанча тахминлар, халқаро анжуманларда айтилган таклиф-фикрлар ва ёрдам ҳақидаги ваъдалар билан минтақадаги экологик аҳвол яхшиланиб қолмаслиги аён бўла бошлади. Шу боис мамлакатимиз мустақилликка эришган илк кунларданоқ давлатимиз раҳбарияти Орол фожиасига жаҳон ҳамжамияти эътиборини тортиш, бу глобал экологик ҳалокатни ҳамкорликда бартараф этиш учун тизимли саъй-ҳаракатлар олиб бормоқда.\nМисол учун, 1993 йил январида Қозоғистон, Тожикистон, Туркманистон ва Ўзбекистон давлатлари ҳамкорлигида Оролни қутқариш халқаро фонди тузилди. 2008 йил декабридан бошлаб фондга БМТ Бош ассамблеясида кузатувчи мақоми берилган. Халқаро фонд аъзоларининг лойиҳани амалга ошириш учун 2003-2010 йилларда қўшган ҳиссалари 2 миллиард АҚШ долларини ташкил қилган.\nПрезидентимиз Шавкат Мирзиёев 2017 йил 19 сентябрда Бирлашган Миллатлар Ташкилоти Бош Ассамблеясининг 72-сессиясида нутқ сўзлаб, анжуман иштирокчилари, улар орқали бутун дунё ҳамжамиятини эътиборини яна бир бор бугунги куннинг энг ўткир экологик муаммоларидан бири – Орол ҳалокатига қаратди. “Денгизнинг қуриши билан боғлиқ оқибатларни бартараф этиш халқаро миқёсдаги саъй-ҳаракатларни фаол бирлаштиришни тақозо этмоқда. Биз БМТ томонидан Орол фожиасидан жабр кўрган аҳолига амалий ёрдам кўрсатиш бўйича шу йил қабул қилинган махсус дастур тўлиқ амалга оширилиши тарафдоримиз”, деди Президентимиз ўз чиқишида.\nМамлакатимизда Оролбўйи минтақасида экологик ва ижтимоий-иқтисодий вазиятни, аҳолининг яшаш шароитларини яхшилашга, денгизнинг қуриши оқибатларини юмшатишга қаратилган бир қатор лойиҳаларни амалга оширишга киришилди. 2017 йил 18 январда давлатимиз раҳбари “2017-2021 йилларда Оролбўйи минтақасини ривожлантириш давлат дастури тўғрисида”ги қарорни имзолади.\nСўнгги бир неча йил давомида Ўзбекистон Оролбўйи ҳудудида бир қатор кенг кўламли лойиҳаларни амалга оширди. Оролнинг қуриб қолган ҳудудида саксовул ва бошқа шўрланишга чидамли ўсимликлардан иборат 350 минг гектарлик бутазорлар барпо этилди. Бундай ҳудудларнинг умумий майдони ҳозирги кунда 700 минг гектарни ташкил этмоқда.\nОрол денгизи инқирози оқибатларини юмшатиш ва Оролбўйи ҳудудини ривожлантириш бўйича 2013-2017 йилларга мўлжалланган комплекс чора-тадбирлар дастури доирасида 500 тадан ортиқ лойиҳа амалга оширилди. Уларнинг ярмидан кўпи миллий лойиҳалардир.\n2018-2021 йилларда Оролбўйи ҳудудини ривожлантириш бўйича давлат дастури қабул қилингани ҳам эътиборга молик. Шу билан бирга, Ўзбекистон Оролбўйи минтақаси учун Инсон хавфсизлиги бўйича кўп томонлама шериклик асосида траст фондини ташкил этиш борасидаги ташаббусни илгари сурди ва бу БМТ томонидан қўллаб-қувватланди.\nДавлатимиз раҳбарининг таклифи ва ташаббуси билан минтақада чўл шароитига чидамли ва озуқа ўсимликлари кўчатларини етиштириш бўйича минтақавий марказ ташкил қилиш, 10-12 йил давомида денгизнинг қуриган қисмини дарахтзор ва бутазорларга айлантириш ва шу аснода янги унумдор яйловлар яратиш, чорвачиликни изчил ривожлантириш ва ўн минглаб одамларни иш билан таъминлаш, Оролбўйида муҳофаза қилинадиган трансчегаравий табиий ҳудудлар ташкил этиш, сувни тежаш, трансчегаравий сув ресурсларини бошқариш ва улардан оқилона фойдаланиш масалаларидаги минтақавий ҳамкорлик даражасини кескин ошириш, Орол денгизи ҳудудидаги сув ресурсларидан фойдаланиш бўйича ўзаро мақбул ҳамкорлик механизмларини ишлаб чиқиш учун барча зарур шароитларни яратиш ва шу каби бир қатор ишларни амалга оширишга киришилди.\nЭзгу ният, хайрли ташаббус, қўлни қўлга бериб қилинаётган саъй-ҳаракатлар табиатга ҳам хуш келди чоғи, йил бошида Орол денгизининг тубидан чучук сув манбаси топилгани ҳақидаги хушхабар тарқалди. Мўйноқ туманидан 200 километр, Нукусдан 400 километр масофада жойлашган ҳудуддан отилиб чиққан сув фаввораси минтақа аҳли дардига бефарқ бўлмаган барча холис ниятли кишилар қаторида денгизнинг сув қайтган соҳилларига саксовул экиш учун республикамизнинг барча ҳудудларидан келган мингдан ортиқ ҳашарчиларни ҳам хушнуд этгани рост.\nСаксовулзорлар қуриган Орол тубидан кўтариладиган туз бўронларининг олдини олади. Шу йил 500 минг гектар ерга саксовул экиш белгиланган бўлиб, жараён бир гуруҳ тадқиқотчи-мутахассислар бошчилигида олиб борилмоқда.\nКейинги йилларда ҳукуматимиз томонидан Оролбўйи аҳолисининг турмуш шароитларини яхшилашга катта эътибор қаратилаётганини алоҳида таъкидлаш лозим. Жумладан, 2017 йили Мўйноқ туманига 101 километрдан ичимлик суви қувури тортиб келтирилган эди. Оролбўйи дала гидрогеологик экспедицияси томонидан бу йил Мўйноқ туманида 40 та табиий ичимлик суви манбаларини очиш режалаштирилган. Ҳозирда аҳолининг асосий қисми артезиан қудуқларидан чиқаётган сувни истеъмол қилмоқда. Мутахассисларнинг таъкидлашича, ер ости сувлари Чимбой, Тахтакўпир, Қораўзак туманларида ҳам мавжуд. Уларни махсус ускуналар ёрдамида тозалаб, ичимлик суви сифатида фойдаланса бўлади.\nАмалга оширилаётган кенг кўламли саъй-ҳаракатлар минтақа аҳолисининг турмуш даражасини яхшилашга, янги иш ўринлари яратишга хизмат қилиши билан аҳамиятлидир.\nОрол денгизи ўрнида саксовулзорлар бунёд қилаётган юртдошларимизни қўллаб-қувватлаш партиямиз диққат марказида турган масалалардан саналади.\nКуни кеча яна бир эзгу ташаббус ҳақида хабарлар тарқалди. O‘zLiDeP Жиззах вилоят Кенгаши ҳамда Экология ва атроф-муҳитни муҳофаза қилиш давлат қўмитаси вилоят бошқармасининг Оролбўйи ҳудудларида ишлаётганларни қўллаб-қувватлаш тўғрисидаги қизғин даъватларини партиямиз фаоллари, хайрихоҳлари, тадбиркор ва фермерлар хушнудлик билан кутиб олишди. Уларнинг ҳамиша беминнат кўмакка шайлиги амалда намоён бўлди. Гўшт, мева-сабзавотлар, ўсимлик ёғи, гуруч ҳамда ичимлик суви – жами 12 тонна озиқ-овқат маҳсулотлари тўпланди.\nЖиззах воҳаси фермерлари, чорвадорлари етиштирган маҳсулотларни ишчию ҳашарчиларга етказишга чоғланганларни Мўйноққа кузатиш олдидан O‘zLiDeP Жиззах вилоят Кенгаши биноси олдида йиғилиш бўлиб ўтди. Партия фаоллари, депутатлар, тадбиркорлар, жамоатчилик вакиллари қатнашган тадбирда Орол фожиаси, минтақада истиқомат қилаётган аҳоли дардига юртдошларимиз асло бефарқ эмаслиги, фалокат оқибатларини бартараф этиш йўлида олиб борилаётган саъй-ҳаракатлар тўлиқ қўллаб-қувватланиши ҳақида сўз юритилди.\nОзиқ-овқат ортилган автокарвон билан биргаликда вилоятнинг таниқли санъат ва маданият ходимлари ҳам партиядошларимиз билан бирга Оролбўйига йўл олишди. Улар ишчиларга ўзлари тайёрлаган дастурларини намойиш этиб, ҳордиқ онларини мазмунли ўтказишни ният қилишган.\n– Мўйноқда мислсиз бунёдкорликлар амалга оширилаётган бир пайтда партиямиз шунчаки кузатувчи бўлиб қололмайди, албатта, – дейди O‘zLiDeP Жиззах вилоят Кенгаши раиси Эркин Холматов. – Ҳамкор ташкилотлар билан биргаликда “Оролбўйи минтақасини обод қилишга ўз ҳиссамизни қўшайлик” мавзусида тарғибот тадбирларини уюшқоқлик билан ўтказдик. Чақириқларимиз электоратимиз вакилларини бефарқ қолдирмади. Ҳиммати баланд, олижаноб инсонлар орамизда жуда кўплигига яна бир бора ишонч ҳосил қилдик. Ана шундай ғамхўр юртдошларимиз Оролбўйи минтақасида юзага келган мураккаб экологик вазият оқибатлари бартараф этилишига кўмаклашишга аҳд қилдилар, беминнат ёрдам қўлини чўздилар. Оролнинг қуриган ҳудудларига саксовул ва бошқа ўсимликлар экиш билан шуғулланаётган одамлар учун озиқ-овқат маҳсулотлари юборилди. Мададимиз шу билан чекланиб қолмайди. Бу йўналишдаги ишларни изчиллик билан давом эттирамиз.\nO‘zLiDeP Қорақалпоғистон Республикаси Кенгаши аппарати ходимларининг маълум қилишича, Жиззахдан йўлга чиққан карвон кеча Мўйноққа етиб борди. Бугун партиямиз вакиллари маҳсулотларни сидқидилдан ишлаб, саҳрони бутазорларга айлантираётганларга тарқатишди. Ишчилар бундай эътибор ва ғамхўрликдан ниҳоятда мамнун эканликларини изҳор қилишмоқда.


00:07 / 06.10.2016\nАҚШ Федерал қидирувлар бюроси АҚШ Миллий хавфсизлик агентлигига ишлаган хусусий компания ходимини ҳибсга олди. У махфий маълумотларни ўғрилашда айбланмоқда. Бу ҳақда The New York Times нашри хабар бермоқда.\nНашр маълумотларига кўра, ҳибсга олинувчи МХБ учун махфий кибероперацияларни тузиш ва амалга ошириш билан шуғулланувчи Booz Allen Hamilton компанияси билан ҳамкорлик қилган. Гумонланувчи Россия, Хитой, Эрон ва Шимолий Корея компьютер тизимларига киришга мўлжалланган зарарли дастурнинг кодини ўғирлаганликда гумон қилинмоқда.\nНашрнинг таъкидлашича, АҚШ махсус хизматларининг оммавий кузатув олиб бориши ҳақидаги ҳужжатларни ошкор этган Эдвард Сноуден ҳам Booz Allen Hamilton билан бирга ишлаган.\nФҚБ Эдвард Сноуден зарарли дастур


Пайғамбар соллаллоҳу алайҳи васаллам авлодлари ҳурматга сазовордир! | Siyrat.uz\n18:44 Июнь 4, 2012\nБугунги кунда севимли Пайғамбаримиз Муҳаммад Мустафо соллаллоҳу алайҳи ва саллам жаноби олийларининг авлодлари дунёнинг турли тарафларида ҳаёт кечириб келмоқдалар. Улар қайси номлар билан аталмасин, қандай ҳаёт кечирмасинлар, Расулуллоҳ соллаллоҳу алайҳи ва салламнинг ҳурматлари сабабли ҳурмат қилинишга ва иззат қилинишга муносиб ва сазовордирлар.\nЗайд ибн Арқам розияллоҳу анҳудан Имом Термизий ҳасан ҳадис деб ривоят қилган ҳадиси шарифда Ҳабиби муҳтарам соллаллоҳу алайҳи васаллам бундай марҳамат қилган эдилар: «Шак йўқки, мен сизларга иккита нарсани ташлаб кетаяпман. Мадомики ул иккисини маҳкам ушларкансиз, мендан сўнг ҳаргиз залолатга кетмайсиз. Икковидан биринчиси кейингисидан улуғроқдир: Аллоҳнинг китоби – осмондан ергача чўзилган арқондир ва (кейингиси) аҳли байтим – менинг авлодимдир. Иккови ҳавзи кавсарга келгунча айрилмагай. Демак, иккови борасида менга қандай хилоф қилаётганингизга эътибор қаратинглар!» Имом Дайламий эса Абдурраҳмон ибн Авф розияллоҳу анҳудан ривоят қилишича, Расули акрам соллаллоҳу алайҳи васаллам: «Сизларга авлодимга яхшилик қилишни васият қиламан!» деган эканлар. Уни Имом Ҳоким саҳиҳ деган.\nШу маънодаги бошқа бир ривоятни эслаш лозим. Ибн Ҳажар ал-Ҳайтамий Пайғамбаримиз соллаллоҳу алайҳи васалламнинг севимли неваралари Ҳасан (розияллоҳу анҳу)дан ривоят қилишича, ул Зот ўз хутбаларида бундай деган эканлар: «Мен Аллоҳ таоло уларнинг муҳаббатини ҳар бир мусулмонга фарз қилган аҳли байтдан бўламан!»\nҲазрати Ҳасан (розияллоҳу анҳу)нинг ушбу сўзларига далил қилиб уламоларимиз Қуръони каримнинг Шўро сурасининг 23-оятини кўрсатганлар: «Айтинг, мен сизлардан бу даъватим учун ҳақ сўрамайман, фақат қариндошликдаги дўстлик-яқинликнигина сўрайман!» Расул алайҳиссалом Қурайш қабиласидан бўлганлари учун, шу қабила мушрикларидан озор бермасликни сўраганлар; даъватлари эвазига ҳақ сўрамасалар-да, ўзларининг авлод ва зурриётига силаи раҳмда бўлишга чақирганлар. Имом Табарий ҳам мана шу таъвилни ихтиёр қилган эканлар.\nШунинг учун ҳам муҳаддислардан Ибн Адий ва Ибн ал-Жавзийлар заиф, деб ривоят қилган ҳадиси шарифда кўнглимизни кўтарадиган мана бу башорат мавжуд:«Муҳаммад оиласини бир кун яхши кўриш бир йиллик ибодатдан яхшироқдир!»\nШунинг учун ҳам уммати Муҳаммадиянинг энг афзал инсони Абу Бакр Сиддиқ разияллоҳу анҳу: «Муҳаммад соллаллоҳу алайҳи васалламнинг аҳли байти борасидаги аҳди ва муҳаббатини муҳофаза қилинг, сақлаб-асранг!» деб васият қилган эдилар.\nМана шундай сабабларга кўра бутун уммати исломия саййид ва саййидзодаларни ҳурмат ва иззат қилиб келган. Қадрларини юксак билиб, бениҳоя улуғлаганлар. Пайғамбаримиз алайҳиссаломнинг чеваралари Зайн ул-обидин ҳазратлари буюк саҳобий Ибн Аббос розияллоҳу анҳунинг олдиларига кирсалар, ул зот:«Марҳабо, эй ҳабиб ибн ал-ҳабиб!» деб кутиб олишлари нақл қилинган. Бир куни саҳобаларнинг улуғ олимларидан бири Зайд ибн Собит розияллоҳу анҳу қайсидир жаноза намозида қатнашиб, яқинида турган хачирга чиқмоқчи бўлганларида Ибн Аббос розияллоҳу анҳу ҳазратлари узангисини тутдилар. Зайд ибн Собит розияллоҳу анҳу: «Эй, Расулуллоҳнинг амакиваччаси, қўйинг, қўйинг…» дедилар. Шунда Ибн Аббос розияллоҳу анҳу:«Уламо ва кубароларга шундоқ муносабатда бўлишликка буюрилганмиз», дедилар. Зайд ибн Собит розияллоҳу анҳу бўлса, Ибн Аббос розияллоҳу анҳунинг қўлларидан ўпдилар ва юзларига суртдилар-да: «Биз Пайғамбаримиз соллаллоҳу алайҳи васаллам аҳли байтига мана шундай муомалада бўлишга буюрилганмиз», дедилар.\nТобеинлардан бири ҳикоя қилади: «Абу Бакр, Умар ва Али разияллоҳу анҳумлар бизнинг олдимизга бирор ҳожат билан келсалар, Расули акрам соллаллоҳу алайҳи васалламга қариндошлиги борлиги учун аввал Ҳазрати Али нинг ҳожатларини битказиб жўнатар эдик».\nБуюк соҳибқирон Амир Темур даврида Самарқандда икки аллома – Саъдуддин Тафтазоний ва Саййид Шариф Журжоний илмий фаолият олиб боргани маълум. Бу икки аллома ўртасида бўлиб ўтган баҳс-мунозаралар жуда машҳур бўлиб, тарихий манбаларда батафсил ўз аксини топган. Ана шундай баҳслар Амир Темур саройида ўтказиб турилган. Саъдуддин Тафтазоний ва Саййид Шариф Журжоний мунозарада тенг бўлиб қолганида, соҳибқирон Амир Темур:«Саййид Шариф Журжонийнинг саййидлиги туфайли баҳсда ғолиб бўлди, деб эълон қилиниши мақсадга мувофиқ» дегани ва Саййд Шариф Журжонийнинг ёнини олгани ҳам тарих китобларида муҳрланган. Бу нарса Марказий Осиё халқлари ва султону хонлари ҳам саййидларни ниҳоятда ҳурмат қилиши, қадрлашини кўрсатувчи далилдир.\nИмом Аҳмад ривоят қилган ҳадиси шарифда: «Кимки аҳли байтга адоват қилса, у мунофиқдир» деган ҳукм ўқилган. Лекин шундай бўлса ҳам, баъзи бировлар уларни ҳурмат қилишда, уларни севиб-ардоқлашда ҳаддан ошадилар, исломий доира чизиғидан чиқадилар. Буларга шиъа ва рофизийлар тоифаларини киритишимиз мумкин бўлади. Пайғамбар алайҳиссаломнинг чеваралари Зайн ул-обидин ҳазратлари бу борада жуда чиройли гап айтганлар: «Эй одамлар, бизни исломий муҳаббат доирасида севингиз. Сизнинг севгингиз бизга ор бўлиб қолмасин!» Ҳазрати Алининг невараси Ҳасан (Ҳасан деган ўғлининг ўғли) бундай деган эканлар: «Бизни Аллоҳ учун яхши кўринг. Агар биз Аллоҳга осий бўлсак, бизга ғазаб қилинг. Бизга ҳақни, ҳақиқатни айтинг. Тушинтиринг, ўргатинг. Сиз истаётган нарсанинг энг яхшиси − мана шу! Биз рози бўладиган нарса ҳам мана шу!»\nПайғамбаримиз алайҳиссаломнинг авлодлари агар бирорта ношаръий иш қилаётган бўлсалар, уларни насаблари эътиборидан ҳурмат қилган ҳолда, яхшилик билан тушунтирилади, қилмишининг ношаръий эканлиги айтилади. Умуман, бу амри маъруф ва наҳий мункар қилишнинг энг улуғ одоб ва шартларидандир. Бу ҳақда ажиб бир ҳикоят мавжуд.\nТақиюддин ал-Мақризий ҳикоя қилади. Ёқуб ал-Мағрибий унга бундай деган экан: Ул зот Мадинаи мунавварада 817 ҳижрий йилнинг Ражаб ойида Шайх, Обид Муҳаммад ал-Форисий иккалови Равзаи мутаҳҳарада ўтирганларида айтиб берган экан: Мен Ҳусайн розияллоҳу анҳунинг авлодларидан бўлган Мадина шаҳри шариф (саййид)ларини Рофизий бўлганликлари сабабидан ёмон кўрар эдим. Ухлаб ётганимда Жаноби Расулуллоҳ соллаллоҳу алайҳи васалламнинг қабри шарифлари тарафидан намоён бўлганларини кўрдим. Ул Зоти шариф:«Эй фалон!» деб исмим билан чақирдилар ва дедилар: «Нима учун авлодимни ёмон кўрасан?»Мен дедим: «Аллоҳ асрасин. Ёмон кўрарканманми? !Улар аҳли суннатга бўйсунмаганликларини кўрганим учун ёмон кўраман, холос». Жаноби Расулуллоҳ соллаллоҳу алайҳи васаллам шунда мендан фиқҳий масала сўрадилар: «Ота-онасига оқ бўлган фарзанд насабга кирадими? Улар мерос ола биладиларми?» Мен: «Ҳа, эй Расулуллоҳ! Оқ бўлган фарзанд насабга киради», дедим. Жаноби Расулуллоҳ: «Булар менинг оқ бўлган фарзандларим», дедилар. Мен уйғониб кетдим. Шундан сўнг Ҳасан ва Ҳусайн авлодидан кимни учратсам, уни ғоят икром ва эъзоз қиладиган бўлдим».\nШу боисдан Имом Фахриддин Розий ўзининг«Ат-Ташриҳ» асарида бундай дейди: «Уламолар иттифоқ қилишганки, алавийнинг (Пайғамбар авлодининг) шарафи гуноҳ ва исённи такрор қилишлиги билан зоил бўлмайди. Чунки унинг шарафи Пайғамбаримиз соллаллоҳу алайҳи васалламнинг шарафидандир. Бошқа кимсаларнинг шарафи эса наҳий ишларни қилишлиги билан йўқ бўлиб кетади».\nЮқоридаги ҳикоятдан Пайғамбаримиз соллаллоҳу алайҳи васаллам авлодлари қилмиши ёки эътиқоди жиҳатидан эмас, асосан, насаби, яъни Пайғамбар алайҳиссаломга авлод бўлганлиги сабабидан ҳурмат қилиниши лозим ва лобуд эканлиги билинмоқда.\nИмом Табароний ривоят қилишича: «Кимки Абдулмутталиб фарзандларидан бировига қўйнинг қўлини тайёрлаб меҳмондорчилик-зиёфат қилиб берса, унга дунёда мукофот берилмайди. Унинг мукофоти эртага, мен билан учрашганда бўлади». Бошқа бир заиф санад билан келган ҳадиси шарифда эса Расулуллоҳ соллаллоҳу алайҳи васаллам бундай деган эканлар:«Қиёматда тўрт кимса менинг шафоатимга мушарраф бўлур: зурриётимни икром қилувчи; уларнинг ҳожатларини битказиб берувчи; улар изтиробга тушиб қолганда, ишларини битказишга ҳаракат қилгувчи; қалби ва тили билан уларни севувчи».\nШунинг учун асрлар давомида Пайғамбар соллаллоҳу алайҳи васаллам авлодларини мадҳ қиладиган асарлар, қасидалар битилган. Уларни улуғлаб ёзилган ашъорлар халқ орасида машҳур бўлган. Абдураҳмон Жомий Имом Зайн ул-Обидийн ҳақида «Силсилат уз-заҳаб» асарида 32 байтлик маснавий ёзиб қолдирган. Баҳоуддин Нақшбанднинг бош халифаси Хожа Муҳаммад Порсо эса ўзининг «Фасл ул-хитоб» асарини Пайғамбаримиз соллаллоҳу алайҳи васалламнинг авлодларидан бўлмиш 12 имом ҳақидаги тазкиралар, мадҳлар билан зийнатлаган. Агар мазкур асарда 12 имомни кўкларга кўтарадиган шиалар ёмонланмаганда эди, бу китоб шиалар орасида энг мўътабар ва машҳур асар бўлиб қоларди. Шунингдек, Муҳаддис Абдулҳақ Деҳлавий ҳам 12 имом ҳақида рисола битган.\nУмуман олганда, Пайғамбар соллаллоҳу алайҳи васалламнинг авлодларини бизнинг юртларда саййидлар, эшонлар, хўжалар, тўралар каби турли номлар билан атаб улуғлашади. Бошқа ерларда алавийлар, шарифлар каби номлар билан ҳам аташади. Уларнинг ҳақиқатдан ҳам Пайғамбар соллаллоҳу алайҳи васалламнинг авлодлари эканини исботлаш эса бошқа масала. Пайғамбар соллаллоҳу алайҳи васалламнинг авлодларини ҳурмат ва иззат қилишга мусулмонларнинг мажбуриятлари бор. Зотан, Расулуллоҳ соллаллоҳу алайҳи васаллам бундай деб марҳамат қилганлар: «Кимки кичикларимизга раҳм қилмаса, катталаримизнинг ҳақини танимаса, биздан эмас!»\nКейинги мақола Уммул мўминин ҳазрат Хадижа розияллоҳу анҳонинг вафотлари


Бугундан йиғин бошланади | "NAVBAHOR" FUTBOL JAMOASINING RASMIY WEB SAHIFASI\npfcnavbahor.uz "Навбаҳор" профессионал футбол клубининг расмий сайти Бугундан йиғин бошланади\n04.03.2015 13:04\tМавсумга тайёргарликнинг асосий қисмини Тошкентда ўтказган жамоамиз бугун Наманганда тўпланади. Режага кўра, соат 16.00 да "Динамо" ўйингоҳида "Навбаҳор" машғулот ўтказади. Таркибдаги янгиликлар ҳусусида тўхталадиган бўлсак, "лочинлар" сафида кўрикдан ўтаётган Александр Алумонага мураббийлар штаби ўз юртига қайтиб кетишга рухсат берганини таъкидлаш лозим. Футболчининг ҳаракатлари мутахассисларни қониқтирмагани боис шу қарорга келинган. Шунингдек сўнгги пайтларда турли электрон ОАВларда ва мухлислар орасида ҳужумчимиз Шаҳбоз Эркиновнинг жамоадан кетганлиги борасида тарқалган миш-мишлар асоссиз эканлигини билдириб ўтиш лозим. Футболчи бетоблиги боис назорат ўйинларида майдонга тушмаган. Жамоада рўй бераётган ўзгаришлар борасида расмий сайтимизда хабар бериб борамиз.


3 йил аввал 2060 siyrat.uz\nҲаж ибодати Иброҳим алайҳиссалом даврларидан буён бўлиб келар эди. Ҳижрий тўққизинчи санада Аллоҳ таоло: «Одамлардан йўлга қодир бўлганларига Аллоҳ учун Байтни ҳаж қилмоқ вожибдир» («Оли Имрон» сураси, 97-оят) ояти ила мусулмонларга ҳам ҳаж ибодатини фарз қилди. Расулуллоҳ соллаллоҳу алайҳи васаллам ўша йили Абу Бакр розияллоҳу анҳуни ҳаж амири қилиб, Маккага жўнатдилар. У киши мусулмонларнинг ҳаж ишларини бошқаришлари керак эди. Абу Бакр розияллоҳу анҳу ҳаж қилишни истаган уч юз киши билан ҳажга жўнаб кетдилар. Абу Бакр розияллоҳу анҳу ўз шериклари билан ҳажга жўнаб кетганларидан кейин «Бароат» сурасининг аввалида келадиган ояти карималар нозил бўлди. Расулуллоҳ соллаллоҳу алайҳи васаллам Али ибн Абу Толиб розияллоҳу анҳуни чақириб: «Бароатнинг аввалидаги бу қисса ила чиқ, қурбонлик куни одамлар ичида эълон қил: кофир жаннатга кирмас. Бу йилдан кейин мушрик ҳаж қилмас, Байтни яланғоч тавоф ҳам қилмас. Кимнинг Расулуллоҳ соллаллоҳу алайҳи васаллам ҳузурларида аҳди бўлса, у ўз муддатига етказилур», дедилар. Ҳазрати Али розияллоҳу анҳу Пайғамбар соллаллоҳу алайҳи васалламнинг Азбо номли туяларини миниб, йўлга тушдилар. Йўл давомида Абу Бакр розияллоҳу анҳуга етиб олдилар. У кишини кўрган Абу Бакр: «Амир бўлибми, маъмурми?» деб сўрадилар. «Маъмур», дедилар ҳазрати Али. Икковлари йўлда давом этдилар. Абу Бакр розияллоҳу анҳу ҳажга амирлик қилдилар. Қурбонлик куни келганда Али ибн Абу Толиб розияллоҳу анҳу туриб, одамлар ичида Расулуллоҳ соллаллоҳу алайҳи васаллам амр қилган нарсаларни эълон қилдилар. «(Бу) Аллоҳдан ва Унинг Расулидан мушриклардан сиз ила аҳдлашганларга «бароат» – ора очиқлик(эълони)дир». Яъни «Эй мўминлар, сиз аҳднома тузган мушрикларга Аллоҳ ва Унинг Расулидан мана шу эълон – ора очиқлик эълонидир. Бу оятлар нузулидан сўнг аҳдномаларга амал қилишда «ора очиқ» бўлади, яъни улар амалдан тўхтатилади. Энди бир тараф иккинчи тарафга аҳдномани рўкач қила олмайди. У бузилди». «Бас, ер юзида тўрт ой сайр қилиб юринглар ва билингларки, албатта, сиз Аллоҳни ожиз қолдирувчи эмассиз ва албатта, Аллоҳ кофирларни хор қилгувчидир» («Тавба» сураси, 2-оят). Бу иш мусулмонлар билан аҳднома тузган ва сўнгра аҳдни бузган мушрикларга тегишлидир. Бу тўрт ой тўққизинчи ҳижрий сана, Зулҳижжа ойининг ўнинчи кунидан бошланиб, Рабиъул охир ойининг ўнинчи кунигача давом этади. Шунда Зулҳижжа ойидан йигирма кун, Муҳаррам, Сафар ва Рабиъул аввал ойлари тўлиқ ҳолда, Рабиъул охир ойидан ўн кун бўлади. Мана шу муддат чиққандан сўнг Аллоҳ ва Унинг Расули томонидан аҳдномага амал қилиш тўхтатилади. Бу «ора очиқлик» эълонидир. Унгача, яъни тўрт ойгача сизга ҳеч ким тегмайди, ер юзида бемалол юраверишингиз мумкин. Юрсангиз, юраверинг-у, аммо: «...ва билингларки, албатта, сиз Аллоҳни ожиз қолдирувчи эмассиз». Қаёққа ҳам борар эдингиз? Исломга ва мусулмонларга душманлик қилиб, нима ҳам қила олар эдингиз? Яна билингларки: «...албатта, Аллоҳ кофирларни хор қилгувчидир». Сиз, албатта, хор бўласиз. Кейинги оятда ора очиқлик фақат икки томонга тегишли эълон эмас, балки ҳаммага тааллуқли эканлиги айтилади. «(Бу –) Аллоҳ ва Унинг Расулидан одамларга «Ҳажжул Акбар» кунидаги эълондир: Албатта, Аллоҳ ва Унинг Расулининг мушриклар билан оралари очиқдир. Бас, агар тавба қилсангиз, у ўзингиз учун яхшидир. Агар юз ўгириб кетадиган бўлсангиз, билингларки, албатта, сизлар Аллоҳни ожиз қолдирувчи эмассиз. Куфр келтирганларга аламли азобнинг «башорат»ини беравер». Бу ерда «бароат»ни эълон қилиш куни, вақти ва жойи ҳам маълум қилинмоқда. «(Бу –) Аллоҳ ва Унинг Расулидан одамларга «Ҳажжул Акбар» кунидаги эълондир». Эълон оммага ҳаж мавсумида, ҳажжул акбар куни муқаддас жойларда етказилган. Имом Имодуддин ибн Касийр тафсирларида Абу Маъшар ал-Маданийнинг Муҳаммад ибн Каъб ал-Қоразий ва бошқалардан қилган қуйидаги ривоятини келтирадилар: «Расулуллоҳ соллаллоҳу алайҳи васаллам тўққизинчи йили Абу Бакрни ҳаж амири қилиб юбордилар. Али ибн Абу Толибни эса «Бароат» сурасининг ўттиз ёки қирқ ояти билан жўнатдилар. У одамларга ўша оятларни арафа куни ўқиб берди: мушрикларга тўрт ой тегилмайди, ер юзида сайр қилиб юрадилар. Уларга Зулҳижжадан йигирма кун, Муҳаррам, Сафар, Рабиъул аввал тўлиқ ва Робиъул охирдан ўн кун муҳлат берилди. Ҳазрати Али бу оятларни уларнинг манзилларида ўқиб эшиттиргач: «Бу йилимиздан кейин мушрик ҳаж қилмайди, Байтуллоҳни яланғоч тавоф этмайди», деб эълон қилди. Ўша йили ҳаж аввалгидек, яъни мусулмону мушрик аралаш ҳолда, ҳаж амалларини ҳар ким ўзи билганича бажарган ҳолда адо этилди. Имом Аҳмад ибн Ҳанбал раҳматуллоҳи алайҳи Абу Ҳурайра розияллоҳу анҳудан қилган ривоятда бу воқеа батафсил баён қилинган: «Расулуллоҳ соллаллоҳу алайҳи васаллам Али ибн Абу Толибни Макка аҳлига бароат билан юборганларида мен бирга бўлдим», деди Абу Ҳурайра ўғлига. «Нима деб жар чақиргансизлар?» деди ўғли. «Жаннатга мўмин бўлмаган жон кирмайди! Байтуллоҳни ҳеч ким яланғоч тавоф қилмайди! Кимнинг Расулуллоҳ соллаллоҳу алайҳи васаллам билан тузган аҳдномаси бўлса, муддати тўрт ойгача! Тўрт ойдан кейин Аллоҳ ва Унинг Расулининг мушриклар билан оралари очиқ! Байтуллоҳни бу йилдан кейин мушрик ҳаж қилмайди!» деб чақирар эдик, – деди. Сўнгра «Қичқиравериб, овозим бўғилиб қолган эди», деб қўшиб қўйди. Ушбу эълонда аҳдга вафонинг бир кўриниши бор. Мушриклар аҳдга вафосизлик ва хиёнат қилишган эди. Мусулмонларнинг ҳеч қандай эълонсиз ҳам аҳдни бузилган деб ҳисоблашга ҳақлари бор эди. Лекин Аллоҳ таоло аввал ора очиқликни эълон қилишни ирода этди. Парвардигори Олам бирданига «Ора очиқ», деб қўймасдан, уларга тўрт ой муҳлат берди. Гарчи аҳднома тўрт ойдан аввал тугаса-да, яхшилаб ўйлаб олишлари учун тўрт ой муҳлат берди. «Бас, агар тавба қилсангиз, у ўзингиз учун яхшидир», деб ҳидоятга тарғиб қилди. Кимки иймонга келиб, Аллоҳга бўйсунса, албатта, ўзи учун яхшилик қилган бўлади. Шу билан бирга, залолатда юравериш ёмонлигини баён қилиб: «Агар юз ўгириб кетадиган бўлсангиз, билингларки, албатта, сизлар Аллоҳни ожиз қолдирувчи эмассиз», деди. Юз ўгириб, қаёққа ҳам борар эдилар? Аллоҳнинг азобидан қочиб, қутулиб бўлармиди? Аллоҳ таоло бу ҳақиқатни уларга етказишни Пайғамбаримиз соллаллоҳу алайҳи васалламга топшириб, оятнинг охирида: «Куфр келтирганларга аламли азобнинг «башорат»ини беравер», деди. Булар кофирларни безовта этадиган, мўминларни хотиржам қиладиган гаплардир. Чунки Аллоҳ таоло оқибат нима бўлишини олдиндан айтиб қўйди. Маълумки, Аллоҳ таоло инсонларни ширк ва куфр зулматларидан иймон нурига чиқаришни, турли нарса ва шахсларга сиғинишдан озод этишни, ягона Ўзигагина ибодат қилишларини хоҳлаб, Муҳаммад соллаллоҳу алайҳи васалламга пайғамбарлик мартабасини бериб, Қуръони Каримни индирганида мушриклар бир овоздан бунга қарши чиқдилар. Пайғамбар соллаллоҳу алайҳи васалламни «сеҳргар», Қуръонни «сеҳр» ва мусулмонларни «сеҳрланганлар» дедилар. Жон-жаҳдлари билан Исломга қарши турдилар. Маккада ўн уч йил давомида оз сонли мусулмонларга қарши қўлларидан келган барча ёмонликларни қилдилар. Охири мусулмонлар Пайғамбарлари Муҳаммад соллаллоҳу алайҳи васаллам бошчиликларида юртларини ташлаб, ҳижрат қилишга мажбур бўлдилар. Чунки инсофга чорлаш, ёлвориш ва раҳм-шафқат сўрашлар мушрикларга кор қилмади. Улар мусулмонларни, умуман, ер юзидан йўқотиш ниятида эканликларини амалда кўрсатдилар. Ҳатто Мадинага ҳижрат қилган мусулмонлар ҳам мушрикларнинг таъқибларидан қутула олмадилар. Ҳижратдан кейин ушбу оятлар тушгунча ўтган тўққиз йил давомида мусулмонлар билан мушриклар ўртасида йигирма марта уруш ва тўқнашувлар бўлди. Ислом янги келган вақтдан мазкур оятлар нузулига қадар ўтган йигирма икки йил ичида мусулмонлар мушрикларни оқилона иш юритишга, ҳеч бўлмаса, адолатли бўлишга чақириб келдилар. Аммо мушриклар бу чақириқларга мутлақо қулоқ осмадилар. Аксинча, уларнинг жаҳли чиқар ва душманликлари янада ортар эди. Бора-бора мушриклар Мадинадаги яҳудийларни ҳам ўз сафларига қўшиб олдилар. Ҳатто мунофиқларни ва атрофдаги саҳровий арабларни мусулмонларга қарши гижгижладилар. Ислом томонидан алоқаларни яхшилаш учун ҳамма чоралар кўрилди. «Сизга ўз динингиз, бизга ўз динимиз», деб айтилди, аммо фойдаси бўлмади. Ҳижрат қилинди, бироқ нафи тегмади. Охири аҳдномалар тузишга қарор этилди. Мадинада яҳудийлар билан, Ҳудайбияда мушриклар билан алоҳида аҳднома тузилди. Шунингдек, бошқалар билан ҳам аҳдлашилди. Лекин улар аҳдномаларни бузиб, яна Исломга ва мусулмонларга душманликларини давом эттиравердилар. Ана шундагина, чора-тадбир наф бермаганидан кейингина бароат эълон қилинди.


21:30 / 01.05.2019 2773 pdf Ўқиш режими + -\nФиқҳга оид китоблар ичида аҳком ҳадислари ва уларнинг шарҳидан иборат китоблар ҳам бор. Бу йўналишдаги китобларнинг баъзиларида шаръий ҳукмларга доир ҳадиси шарифлар жамланган бўлса, бошқаларида улар шарҳ қилинган. Мазкур китоблар ичида маълум ва машҳур фиқҳий мазҳаблар асосида ёки мазҳабга эътибор бермай ёзилганлари ҳам бор. Бу йўналишдаги китоблардан баъзиларини кўриб чиқамиз.\n1. «Мушкулул осор».\nБу китобнинг муаллифи машҳур ҳанафий олим имом Абу Жаъфар Аҳмад ибн Муҳаммад ибн Салома ибн Салама Таҳовийдир. Ҳижрий 323 санада вафот этган.\nБу китобда Расулуллоҳ соллаллоҳу алайҳи васалламдан ривоят қилинган ҳадис ва асарлар ишончли санадлар билан келтирилган. Имом Таҳовий ўзининг бу китобида осон услуб ила мазкур ривоятларнинг мушкул ерларини баён қилган ва улардан фиқҳий аҳкомлар чиқарган. Уларни фиқҳ бобларига тақсимлаб келтирган. Фуқаҳолар ва мазҳабларнинг хилофига эътибор бермаган.\n«Мушкулул Осор»нинг муаллифи масалаларни фиқҳий бобларда келтирган бўлса ҳам, бобларни фиқҳий тартибда келтирмай, ҳадисларнинг келишига қараб иш олиб борган.\n2. «Шарҳи Мушкулул осор».\nБу китобнинг муаллифи ҳам имом Абу Жаъфар Аҳмад ибн Муҳаммад ибн Салома ибн Салма Аздий Таҳовийдир, яъни имом Таҳовий ўз китоблари – «Мушкулул осор»га ўзлари шарҳ ёзганлар.\nБу китобда Имом Таҳовий аҳком ҳадисларини ва ихтилофли масалаларнинг далилларини фиқҳий боблар тартибида келтирган. Имом Таҳовий унда Расулуллоҳ соллаллоҳу алайҳи васалламдан аҳкомлар хусусида келган ва сиртдан бир-бирига зид бўлиб кўринадиган ривоятларни олиб, носих ва мансухни, мутлақ ва муқайядни баён қилган ҳамда қай бирига амал қилиш лозим-у, қай бирига амал қилиш лозим эмаслигини кўрсатган. У киши баъзи ихтилоф қилган тарафлар ушлаб олган ривоятларни келтириб, уларнинг санади, матни ҳамда улар ҳақида саҳобалар, имомлар ва уламолар айтган гапларни зикр қилади.\n«Шарҳи Мушкулул осор»ни имом Бадруддин Айний шарҳ қилган.\n3. «Мирқотул мафотиҳ».\nҲанафийларнинг бу йўналишдаги энг машҳур китобларидан бири Мулло Али Қори раҳматуллоҳи алайҳининг «Мирқотул мафотийҳ» китобидир. Бу асар имом Хатиб Табризийнинг «Мишкотул масобийҳ» номли китобига битилган шарҳдир. Мулло Али Қори раҳматуллоҳи алайҳи муқаддимада таъкидлаганидек, китобни ёзишдан асосий мақсад бошқаларнинг «Ҳанафийлар ҳадисни билмайди», деган даъволарига раддия бериш эди.\nДарҳақиқат, «Мирқотул мафотийҳ» китоби ҳанафийларнинг ҳар бир ҳукмни фақат Қуръон ва ҳадисдан олганларини исбот қилган асардир.\n4. «Насбур-роя фий тахрийжи аҳодисил Ҳидоя».\nБу китобнинг муаллифи машҳур ҳанафий олим Жамолуддин Абдуллоҳ ибн Юсуф Зайлаъийдир (ҳижрий 625–702 йиллар).\nКитобнинг исмидан ҳам билиниб турганидек, у имом Бурҳонуддин Марғинонийнинг машҳур «Ҳидоя»сида келган ҳадисларнинг санади ва ровийларини китоблардан топиб чиқарган. Чунки «Ҳидоя»да ҳадислар санади ва ровийлари ҳамда уларни келтирган муҳаддисларнинг исмлари зикр қилинмаган. Бу нарса имом Бурҳонуддин Марғинонийнинг танқид қилинишига сабаб бўлган эди.\n«Насбур-роя фий тахрийжи аҳодисил Ҳидоя»да муаллиф ҳадисларнинг тахрижи – санад, ровий ва уларни келтирган муҳаддисларни аниқлаш ила кифояланиб қолмай, уларнинг саҳиҳ, ҳасан ва заиф каби даражаларини ҳам аниқлаган. Шунингдек, ўша ҳадисларга боғлиқ ва зид бўлган ривоятларни ҳам келтирган ва бошқа бир қанча илмий хизматларни қилган.\n«Насбур-роя фий тахрийжи аҳодисил Ҳидоя» нафақат ҳанафийлар, балки бошқа мазҳаблар уламолари томонидан ҳам юқори баҳоланган. Бошқа мазҳабларнинг бир қанча уламолари унга шарҳ ва таълиқлар ёзганлар.\n«Насбур-роя фий тахрийжи аҳодисил Ҳидоя»дан ўрнак олиб, бошқа мазҳабларнинг уламолари ҳам унга ўхшаш китоблар битганлар.\n5. «Иҳкомул аҳком шарҳи Умдатил аҳком».\nБу китобнинг муаллифи машҳур шофеъий олим Муҳаммад ибн Али ибн Ваҳб ибн Дақиқил Ийддир (ҳижрий 625–702 йиллар).\n«Иҳкомул аҳком шарҳи Умдатил аҳком» имом Абдулғани Мақдисийнинг имом Бухорий ва имом Муслимнинг «Саҳиҳ»ларидаги аҳком ҳадислари мажмуасига ёзилган «Умдатул аҳком» номли шарҳдир.\n«Иҳкомул аҳком шарҳи Умдатил аҳком»нинг муаллифи аввал ҳадиси шарифни келтиради. Сўнгра ундаги лафзларни шарҳ қилади ва фиқҳий ҳукмларни баён этади. Кейин эса бошқа мазҳаб уламоларининг фикрларини келтириб, қай бири кучли эканини ҳам айтиб ўтади.\nБу китоб фиқҳий боблар асосида тартибланган. Ундаги ҳадислар сони 427 тадир.\nБу йўналишдаги китоблар ичида Санъонийнинг «Субулус-Салом» ва Шавконийнинг «Найлул Автор» китоблари ҳам машҳурдир.\nҲозирда ҳам бу йўналишда баъзи китоблар бор. Мисол учун: «Манҳал ал-ҳадис фий шарҳил ҳадис».\n19:10 / 01.05.2019 1902\n14:50 / 01.05.2019 1063\n1749 10:30 / 09.12.2019\n1587 15:30 / 16.04.2020\n2361 15:00 / 16.07.2020


Ишчи гуруҳ Тошкентда иш бошлади — Ishonch Gazetasi\nХотин-қизларнинг муаммоларини ўрганиш ва ҳал этиш, уларни моддий ва маънавий қўллаб-қувватлашга қаратилган чора-тадбирларни амалга ошириш бўйича Республика ишчи гуруҳи Тошкент шаҳридаги хотин-қизларнинг муаммоларини ўрганишга киришди.\nШу муносабат билан Ўзбекистон касаба уюшмалари Федерациясида йиғилиш бўлиб ўтди.\nУнда бир қатор долзарб масалалар муҳокама қилинди. Республика ишчи гуруҳи раҳбари, Ўзбекистон касаба уюшмалари Федерацияси раиси Қудратилла Рафиқов мутасадди раҳбарларга бир қатор муҳим вазифаларни белгилаб берди.\nТошкент шаҳрининг Олмазор тумани намуна тариқасида танлаб олинди. Пойтахтнинг бошқа туманларига ҳам ишчи гуруҳ аъзолари бириктирилди.\nИшчи гуруҳ аъзолари Олмазор туманидаги «Ислом ота» МФЙда бўлиб, ёрдамга муҳтож хотин-қизлар муаммолари билан танишди.\nАйни пайтда маҳаллада 5 минг 610 нафар фуқаро рўйхатга олинган. Шундан 3 минг 39 нафари аёл киши. Маҳаллада ўтган йил давомида тўққизта оила ажрашган. 53 нафар хотин-қиз хорижга ишлаш учун кетган. 16 нафар аёл боқувчисини йўқотган. Ногирон аёллар сони 42 нафар.\n– Маҳалламизда кам таъминланганлар рўйхатида турадиган оилалар йўқ, – дейди «Ислом ота» МФЙ раиси Шавкат Ҳамидов. – Аммо бутун дунёда кузатилаётган пандемия туфайли боқувчисини йўқотган, ногиронлиги бор, асосий даромади кунлик ишлардан келувчи оилаларга қийин бўлмоқда. Уларга қўлдан келганча ёрдам беряпмиз. Лекин ҳамманинг кўнгилини бирдек олишнинг иложи йўқ.\nНигора Холмирзаева оилавий шароити оғир аёллардан. Турмуш ўртоғи оғир ишга ярамайди. Устига-устак, битта фарзанди биринчи гуруҳ ногирони. Уни даволатишга эса маблағ йўқ. Тўрт жоннинг асосий даромади шу боланинг ногиронлик нафақаси, холос.\nНигора Холмирзаева ишчи гуруҳдан дори-дармон ва оилавий шароитини яхшилаш учун моддий ёрдам ҳамда турмуш ўртоғини ногиронлик нафақасига чиқаришга ёрдам берилишини сўради.\nРеспублика ишчи гуруҳининг Тошкент шаҳридаги хотин-қизлар муаммоларини ўрганиши давом этмоқда.\n«Энди чигиртка балоси борми?»\nҲОЛВА ДЕГАН БИЛАН…


Мирзаободлик ёш тадбиркор Мафтуна Мамажонова “Ишбилармон аёл” кўрик-танловининг вилоят босқичида қатнашади | O'zLiDeP\nМирзаободлик ёш тадбиркор Мафтуна Мамажонова “Ишбилармон аёл” кўрик-танловининг вилоят босқичида қатнашади\nO‘zLiDeP “Аёллар қаноти” томонидан ўтказиб келинаётган “Ишбилармон аёл” кўрик-танловининг Мирзаобод туман босқичи бўлиб ўтди.\nКўрик-танловда “Ҳақиқат”, “Янги овул”, “Тошкент”, “Боғистон”, “Янги йўл” маҳалла фуқаролар йиғинларида истиқомат қилувчи йигирма нафарга яқин тадбиркор, ҳунарманд, фермер аёллар қатнашди. Ҳайъат аъзолари иштирокчиларнинг фаолиятини Низом қоидалари асосида ўрганиб чиқдилар.\n“Маҳмуд қизи Мафтуна орзуси” кўп тармоқли фермер хўжалиги раҳбари Мафтуна Мамажонова, дизайнер Раъно Боймирзаева, тикувчи Ўғилой Бекмирзаева ва бошқаларнинг фаолияти кўрик-танлов иштирокчиларининг эътиборини тортди.\nТуманнинг “Янгиобод” маҳалла фуқаролар йиғинида истиқомат қилаётган Озода Йўлбарсова ўтган йили “Туронбанк” Сирдарё вилояти бўлимидан 23 миллион сўм миқдорида кредит олиб иш бошлаганди. Унинг мўъжазгина цехида ишлаб чиқарилаётган нон ва нон маҳсулотлари қисқа вақтда ўз харидорларини топди. 5 та ишчи меҳнат қилаётган макарон цехида ишлаб чиқарилаётган 4 хилдаги макарон маҳсулотларига Гулистон шаҳри бозорларида талаб кун сайин ортиб бормоқда.\nУшбу танловда фаол иштирок этган “Маҳмуд қизи Мафтуна орзуси” кўп тармоқли фермер хўжалиги раҳбари Мафтуна Мамажонованинг фаолияти ва эришган ютуқлари барчани бирдек ҳавасини уйғотди.\n- Тадбиркорликни ўз маблағим ҳисобига бошлаб, банкнинг 10 милион сўмлик кредити эвазига уни ривожлантирдим. 2017 йилда фаолиятимни эчкичиликдан бошладим. 20 та эчки сотиб олгандим. Икки ярим йил ичида эчкиларим сони 235 бошга етди. Ундан ташқари 1 гектар ерда анорчилик, 1 гектар ерда узумчилик хўжалигини ташкил этдим. 3 гектар майдонга экилган бедазор атрофига эчкилар учун қўра қурдим. Эчкичиликдан келган маблағ ҳисобига тикувчилик устахонасини ташкил қилдим ва ўн нафар қишлоқ аёлларини иш билан таъминладим.\nМафтунанинг қурт тайёрлаш цехида 4 нафар қишлоқ ёшлари иш билан банд.1,5 сотихлик иссиқхонада ҳам икки-уч нафар қишлоқ ёшларини бандлиги таъминланган. Яқинда 20 та туяқуш сотиб олинганлиги ҳисобига ишчилар сони яна уч-тўрт нафарга ортди.\nТанлов якунига кўра ёш ишбилармон қиз Мафтуна Мамажонова “Ишбилармон аёл” кўрик-танловининг туман босқичи ғолиби деб топилди ва вилоят босқичида иштирок этадиган бўлди.\nШунингдек, кўрик-танловда иштирок этган Раъно Баймуратова иккинчи, Нилуфар Бозорбоева учинчи ўринни қўлга киритишди.\nҒолиб ва совриндорларга O‘zLiDeP туман Кенгашининг диплом ва эсдалик совғалари топширилди.